text:
पटना एम्स (AIIMS Patna) पूर्ण तरहे सं कोविड-19 डेडिकेटेड अस्पताल बैन गेल अछि। आब अतय सिर्फ कोरोना संक्रमितक इलाज कयल जायत। राज्य सरकारक स्वास्थ्य विभाग कोविड अस्पातल बनेबाक एम्स प्रशासन कें प्रस्तावक अनुशंसा क’ देने अछि । स्वास्थ्य मंत्री मंगल पांडेय सेहो प्रस्तावक अनुमोदन क’ देने छथि। सरकार कें अपर सचिव कौशल किशोर अहि संबंध मे एम्स अधीक्षक क’ आदेश जारी क’ देने छथि। एम्स निदेशक क’ सेहो जानकारी द’ देल गेल अछि।
अहि बीच, राज्य सरकार कोरोना कें बढ़ैत मरीज क’ देखैत राज्य कें सभ’ मेडिकल कॉलेज अस्पताल मे कोरोना पीड़ित कें इलाज करबाक निर्णय लेने अछि। स्वास्थ्य विभाग कें प्रधान सचिव उदय सिंह कुमावत शुक्रदिन क’ तीन कोरोना डेडिकेटेड अस्पताल एनएमसीएच, एएनएमसीएच गया आ जेएलएनएमसीएच, भागलपुर क’ छोइर अन्य सभ’ 6टा सरकारी मेडिकल कॉलेज अस्पतालक प्राचार्य आ अधीक्षक क’ अहि संबंध मे निर्देश देलनि।
ओतय, अपन पत्र मे अपर सचिव कोविड अस्पताल बनेलाक बाद एम्स मे भर्ती अन्य बेमारि सं पीड़ित मरीजक संख्या मे कमी लेबाक सेहो अनुरोध केलनि। अहि संबंध मे स्वास्थ्य मंत्री कहलनि जे मरीज कें बढ़ैत संख्या क ‘ देखैत अहि संबंध मे एम्स प्रशासन कें संग पूर्व मे चर्चा भेल छल। ओकरा बाद एम्स प्रशासन द्वारा एम्स क’ कोविड डेडिकेटेड अस्पताल बनेबाक प्रस्ताव देल गेल छल। अहि प्रस्तावक मंजूरी दैत विभाग कें अधिकारि क’ जरूरी कार्रवाइ कें लेल निर्देशित क’ देल गेल अछि।


c: text/html

text:
नेपाल मे भs रहल मूसलाधार पानि सं कोसी के जलस्तर बढ़ि गेल अछि. लोक के कहनाय अछि जे एतेक पानि त पिछला साल तखनो नहि छल... जखन बाढ़ि आएल छल. नदी के जलस्तर के बढ़ैत देखि सरकार कोसी क्षेत्र के सभ अधिकारी आओर प्रशासन के सतर्क करि देलक अछि. इंजीनियर सभ सं सेहो चौबीसों घंटा निगरानी करय के लेल कहि देल गेल अछि. बाढ़िक खतरा देखैत लोक सभ सेहो एहि बेर किछ बेसिए सतर्कता बरति रहल छथि. लोक सभ आपात स्थिति के लेल राशन-पानिक जोगाड़ करय मे लागि गेल छथिन्ह. सावन के एहि मास मे बाबा भोलेनाथ के सेहो पूजा-पाठ करि रहल छथिन्ह. भगवान सं प्रार्थना करि रहल छथिन्ह जे पिछला साल जकां तबाही एहि साल नहि दिखबिअह हे भोलेनाथ.
मुदा अहां एकरा कि कहबय जे जतय एकटा इलाका पर बाढ़ि के संकट अछि ओतय मिथिला... बिहार के एकटा बड़का इलाका सूखा के चपेट मे अछि. खेत मे दरार फाटि रहल अछि. फसल जरि रहल अछि. लोक के सामने खाए-पिबय के संकट उत्पन्न भ रहल अछि. पानि नहि भेल त खेती केना होएत आओर जीवन केना कटत. सिंचाई के लेल सरकार के तरफ सं ग्रामीण इलाका मे बिजली देबय के बात कहल गेल अछि. मुदा अखनो कतेक एहन गाम अछि जतय बिजली के पोल तक नहि गड़ल अछि.
हमर गाम मे करीब 35- 40 साल पहिने बिजली आएल छल. मुदा ओकर बाद आस- पास के गाम मे अखन धरि पोल तक नहि लागल अछि. गाम मे ब्लॉक... अंचल कार्यालय... थाना... अस्पताल... बैंक... टेलीफोन एक्सचेंज... पोस्ट ऑफिस सभ अछि. मुदा एक किलोमीटर भीतर के दोसर गाम सभ मे अखन धरि बिजली नहि पहुंचल अछि. आजादी के एतेक वर्ष बाद एकरा कोन विकास कहबय?

robotstxt: allowed

filter: keep


text:
बिहार कें मुख्यमंत्री नीतीश कुमार विधानसभा चुनाव सं पहिने एकटा बड़का दलित कार्ड खेलनि. ओ अधिकारि कें एहन प्रावधान बनेबाक निर्देश देलनि जे कोनो अनुसूचित जाति-जनजाति केर हत्या होबय सं हुनक परिवार कें कोनो एक सदस्य कें सरकारी नौकरी देल जायत.
नीतीश कुमार अनुसूचित जाति-जनजाति अत्याचार निवारण अधिनियमक तहत सतर्कता मीटिंग मे आदेश देलनि जे कतौ एससी-एसटी परिवार कें कोनो सदस्यक हत्या होयत अछि त’ ओहन स्थिति मे पीड़ित परिवार कें एकटा सदस्य कें नौकरी देबाक प्रावधान बनाओल जाय. सीएम नीतीश अफसर सं कहलनि जे तत्काल एकरा लेल नियम बनाओल जाय, जाहिसँ पीड़ित परिवार कें लाभ उठा सकैत.
बिहार कें विधानसभा चुनावक घोषणा होबय सं ठीक पहिने मुख्यमंत्री नीतीश कुमार ई निर्णय बहुत सोच क’ लेलनि. बिहारक राजनीति जातीय आंकड़ा कें आधार पर तय होयत अछि. आंकड़ाक बात करि त’ दलित वर्ग राज्य केर सत्ताक चाबी देबय मे निर्णायक भूमिका अदा क’ सकैत अछि. अहि लेल नीतीश कुमार चुनाव सं पहिने एहन कदम उठा रहल छथि.


text:
> 'मैथिली पाठकक उदासीनता सं त्रस्त'
दड़िभंगा. साहित्य अकादेमी द्वारा बाल साहित्य पुरस्कार सं सम्मानित एमएलएसएम कॉलेजक प्राध्यापक डॉ. मुरलीधर झा केर सम्मान मे सोमदिन (27 अगस्त, 2012) कें कालेज मे आयोजित कार्यक्रम मे अभिनंदन कयल गेल. कार्यक्रम मे लनामिविक कुलपति डॉ. एसपी सिंह कहलनि जे साहित्य अकादेमी द्वारा देल गेल सम्मान पूरा विवि केर सम्मान अछि. शिक्षक संघक अध्यक्ष डॉ. शाहिद हसन कुलपति डॉ. सिंह द्वारा विविक शिक्षक व छात्रक हित मे कयल जायवला काजक विस्तृत चर्चा कयलनि. डॉ. सुरेश्वर झा सहित शिक्षक संघक सचिव डॉ. विनोदानंद झा, डॉ.प्रेम मोहन मिश्र, डॉ. गणेश कांत झा, पवन कुमार मिश्र सेहो सभा कें संबोधित कयलनि. एहि अवसर पर डॉ. मुरलीधर झा कहलनि जे ई सम्मान समाज ओ साहित्यक सम्मान अछि. कार्यक्रमक अध्यक्षता प्रधानाचार्य डॉ. विद्यानाथ झा कयलनि.
ज्ञात हो जे साहित्य अकादेमी द्वारा प्रत्येक साल देल जाय वला बाल साहित्य पुरस्कार 2012 सालक लेल मुरलीधर झा कें मैथिली कथा संग्रह ' पिलपिलहा गाछ' कें देल जयबाक घोषणा भेल अछि. मुरलीधर झा पुरस्कार घोषणा कें पश्चात मिडिया सं अपन अभिव्यक्ति मे मैथिली पाठकक उदासीनता प्रकट कयने छलाह. ओ कहने छलाह जे मैथिली निरंतर आगाँ बढ़ैत रहत. मैथिली सं जुडल संस्था सभ कें आगू आबि मैथिली पाठकक उदासीनता दूर करबाक चाही.
पुरस्कार पर अपन प्रतिक्रिया व्यक्त करैत ओ कहलनि जे पंडित चन्द्र नाथ मिश्र 'अमर', डा. रामदेव झा, डा. भीम नाथ झा ओ डा.सुरेश्वर झा केर प्रेरणा ओ सहयोग सं ओ आइ एहि योग्य भेलाह अछि. चंदा झा ओ लालदासक रामायणक तुलनात्मक अध्ययन, भूकंप काव्य, हंत अयोध्या कांड व संग रचना आदि हिनक प्रकाशित कृति छनि. हुनक आगामी पोथी मैथिलीक आँगन मे, मैथिली उपन्यास ग्राम जीवन ओ संस्मरण अछि. वर्ष 1955 मे लहेरियासरायक कबिलपुर मे जनमल डा. झा केर स्कूली शिक्षा एम एल एकेडमी सं भेलनि. इंटर व स्नातक केर शिक्षा ओ महारानी कल्याणी कॉलेज सं ओ पीजी केर उपाधि मिथिला विश्वविद्यालय सं प्राप्त कयलनि. एखन ओ एम एल एस एम कॉलेजक मैथिली विभाग मे सहायक प्राध्यापकक पद पर कार्यरत छथि.
(Source)
दड़िभंगा. साहित्य अकादेमी द्वारा बाल साहित्य पुरस्कार सं सम्मानित एमएलएसएम कॉलेजक प्राध्यापक डॉ. मुरलीधर झा केर सम्मान मे सोमदिन (27 अगस्त, 2012) कें कालेज मे आयोजित कार्यक्रम मे अभिनंदन कयल गेल. कार्यक्रम मे लनामिविक कुलपति डॉ. एसपी सिंह कहलनि जे साहित्य अकादेमी द्वारा देल गेल सम्मान पूरा विवि केर सम्मान अछि. शिक्षक संघक अध्यक्ष डॉ. शाहिद हसन कुलपति डॉ. सिंह द्वारा विविक शिक्षक व छात्रक हित मे कयल जायवला काजक विस्तृत चर्चा कयलनि. डॉ. सुरेश्वर झा सहित शिक्षक संघक सचिव डॉ. विनोदानंद झा, डॉ.प्रेम मोहन मिश्र, डॉ. गणेश कांत झा, पवन कुमार मिश्र सेहो सभा कें संबोधित कयलनि. एहि अवसर पर डॉ. मुरलीधर झा कहलनि जे ई सम्मान समाज ओ साहित्यक सम्मान अछि. कार्यक्रमक अध्यक्षता प्रधानाचार्य डॉ. विद्यानाथ झा कयलनि.
ज्ञात हो जे साहित्य अकादेमी द्वारा प्रत्येक साल देल जाय वला बाल साहित्य पुरस्कार 2012 सालक लेल मुरलीधर झा कें मैथिली कथा संग्रह ' पिलपिलहा गाछ' कें देल जयबाक घोषणा भेल अछि. मुरलीधर झा पुरस्कार घोषणा कें पश्चात मिडिया सं अपन अभिव्यक्ति मे मैथिली पाठकक उदासीनता प्रकट कयने छलाह. ओ कहने छलाह जे मैथिली निरंतर आगाँ बढ़ैत रहत. मैथिली सं जुडल संस्था सभ कें आगू आबि मैथिली पाठकक उदासीनता दूर करबाक चाही.
पुरस्कार पर अपन प्रतिक्रिया व्यक्त करैत ओ कहलनि जे पंडित चन्द्र नाथ मिश्र 'अमर', डा. रामदेव झा, डा. भीम नाथ झा ओ डा.सुरेश्वर झा केर प्रेरणा ओ सहयोग सं ओ आइ एहि योग्य भेलाह अछि. चंदा झा ओ लालदासक रामायणक तुलनात्मक अध्ययन, भूकंप काव्य, हंत अयोध्या कांड व संग रचना आदि हिनक प्रकाशित कृति छनि. हुनक आगामी पोथी मैथिलीक आँगन मे, मैथिली उपन्यास ग्राम जीवन ओ संस्मरण अछि. वर्ष 1955 मे लहेरियासरायक कबिलपुर मे जनमल डा. झा केर स्कूली शिक्षा एम एल एकेडमी सं भेलनि. इंटर व स्नातक केर शिक्षा ओ महारानी कल्याणी कॉलेज सं ओ पीजी केर उपाधि मिथिला विश्वविद्यालय सं प्राप्त कयलनि. एखन ओ एम एल एस एम कॉलेजक मैथिली विभाग मे सहायक प्राध्यापकक पद पर कार्यरत छथि.
(Source)


text:
कोलकाता.मिथिला चैम्बर ऑफ़ कॉमर्स एंड इंडस्ट्रिज केर नव कार्यकारिणी गठित भेल. शनिदिन (4 अगस्त) कें सांझ मे नवगठित बोर्ड केर शपथ ग्रहण समारोह क्लाइव रो स्थित कार्यालय मे सौहाद्रपूर्ण वातावरण में संपन्न भेल ! एहि अवसर पर चैम्बर केर आगामी कार्ययोजना पर सेहो चर्च कयल गेल. उक्त अवसर पर जाहि में सर्वश्री कामदेव झा जी मुख्या सलाहकार,प्रदीप कुमार झा जी अध्यक्ष ,मोहन चौधरी जी,रतिकांत झा जी आ उमेद लाल कामत जी उपाध्यक्ष,गंगा प्रसाद झा जी सचिव,देवेन्द्र हजारी जी सहसचिव,राजीव रंजन मिश्र,धैर्य नारायण ठाकुर आ संजय झा अन्यान्य सदस्य लोकनि उपस्थित छलाह !
ज्ञात हो जे चैम्बर मिथिला केर आर्थिक सम्पन्नता ओ संभावना पर विमर्श हेतु गठित कयल गेल अछि. मिथिलाक औद्योगिक ओ आर्थिक उन्नयन एकर मुख्य उद्देश्य अछि. चैम्बर श्री मिथिला नाओ केर एक मैथिली मासिक पत्रिका सेहो प्रकाशित करैत आबि रहल अछि, जकर सम्पादन महेन्द्र हजारी करैत छथि. (Source)


text:
दीपा कर्मकार
दीपा कर्मकार (बङ्गाली: দিপা কর্মকার , अङ्ग्रेजी: Dipa Karmakar) (जन्म:९ अगस्त १९९३) एक कलात्मक जिम्नास्ट छी जे सन् २०१६ ग्रीष्मकालीन ओलम्पिकमे भारतक प्रतिनिधित्व केनए छल। ओलम्पिकमे भाग लऽ प्रतिस्पर्धा कएनिहार ओ पहिल भारतीय महिला जिम्नास्ट छी[१][२], आ पिछला ५२ वर्षमे एहन केनिहार प्रथम भारतीय पुरुष अथवा महिला जिम्नास्ट छी।
सन् २०१६ कऽ रियो ओलम्पिक खेलमे ओ १५.०६६ अङ्कक सङ्ग चारिम स्थान प्राप्त केनए छल।[३] ओ ग्लासगोमे सम्पन्न २०१४ राष्ट्रमण्डल खेलमे कास्य पदक जीत सभक ध्यान अप्पना दिस खिच्ने छल।[४] राष्ट्रमण्डल खेलक इतिहासमे ई सफलता प्राप्त केनिहार ओ पहिल भारतीय महिला छी।[५]
प्रारम्भिक जीवन आ करियर[सम्पादन करी]
कर्मकार पूर्वोत्तर भारतक त्रिपुरा राज्यक अगरतला शहरक छी। ओ ६ वर्षक कम उमरसँ जिम्नास्टिक्स आरम्भ केनए छल आ ओहि समयसँ एखनधरि अपन प्रशिक्षक विश्वेश्वर नन्दीक निर्देशनमे अभ्यास कऽ रहल अछि। जिम्नास्टिक्स कक्षामे प्रवेश लेबऽ कऽ समयमे दीपा फ्ल्याट फिटक समस्यासँ ग्रस्त छल। प्रशिक्षक नन्दीक अनुसार फ्ल्याट फिटक कारणसँ दीपाक उछालमे समस्या आबि रहल छल। एकरा दुरुस्त बनेबामे दीपा आ ओकर प्रशिक्षकक लेल चुनौतीपूर्ण कार्य रहल। सन् २००७ मे जलपाईगुडीमे ओ जुनियर नेसनल्स जीत लेलक। सन् २००७ सँ दीपा राज्य, राष्ट्रिय आ अन्तर्राष्ट्रिय प्रतियोगितासभमे समग्रमे ७७ पदक जित चुकल अछि जाहिमे सँ ६७ स्वर्ण पदक रहल अछि।[६]
२०१६ ओलम्पिक[सम्पादन करी]
दीपा २०१६ ग्रीष्मकालीन ओलम्पिकमे भारतक प्रतिनिधित्व केलक। ओलम्पिकमे भाग लऽ प्रतिस्पर्धा कएनिहार ओ पहिल भारतीय महिला जिम्नास्ट छी[१][२], आ पिछ्ला ५२ वर्षमे एहन केनिहार प्रथम भारतीय, पुरुष अथवा महिला, जिम्नास्ट छी।
ई ओलम्पिकमे ओ फाइनलधरि यात्रा तय करैमे सफल भेल। फाइनलमे ओ बहुतकम अङ्कक अन्तर (०.१५०) सँ कास्य पदक प्राप्त करऽमे असफल भेल आ चारिम स्थानमे अपन मोन बुझेनाए छल। ओ अति कठिन मानल जाएवला प्रोदुनोभा बोल्टक सफल प्रदर्शन केनए छल जे आइधरि विश्वमे ५ महिला जिम्नास्ट मात्र सफलतापूर्वक केनए अछि। ओना तँ ओ कोनो पदक नै जीत सकल मुदा तहियो ई उपलब्धिक कारण हुनका भारतमे चर्चित बनेलक।[७] भारतक महानतम् क्रिकेट खेलाडी सचिन तेन्दुलकर कहलक - 'जित्नाए आ हारनाए खेलक एकटा भाग छी। अहाँक ई उपलब्धिसँ हमसभ देशवासी केर गौरवान्वित बनेनाए अछि।'[७] बेइजिङ ओलम्पिकमे स्वर्ण पदक जीत चुकल भारतीय निशानेबाज अभिनव बिन्द्रा कहलक - 'दीपा कर्मकार अहाँ हमर हिरो छी।'[७]
सन्दर्भ सामग्रीसभ[सम्पादन करी]
- ↑ १.० १.१ "Dipa Karmakar becomes 1st Indian woman gymnast to qualify for Rio Olympics", The Economic Times, Press Trust of India, १९ अप्रैल २०१६, अन्तिम पहुँच ११ अगस्त २०१६।
- ↑ २.० २.१ Naik, Shivani (१८ Apr २०१६), "Dipa Karmakar becomes first Indian woman gymnast to qualify for Olympics", The times of india, अन्तिम पहुँच ११ अगस्त २०१६।
- ↑ Simone Biles of USA wins Gold in Women's Vault Gymnastics
- ↑ Naik, Shivani (२४ अगस्त २०१४), "After a flight, a landing: Why Dipa Karmakar’s medal in Commonwealth Games is its bravest bronze", The Indian Express, अन्तिम पहुँच १३ अप्रैल २०१६।
- ↑ "Glasgow 2014 - Dipa Karmakar profile", Glasgow 2014 Ltd, अन्तिम पहुँच ३१ जुलाई २०१४।
- ↑ "Tripura's Dipa Karmakar says she is aiming for an Olympic Medal", BDNews24, ६ नवम्बर २०१५, अन्तिम पहुँच १२ अगस्त २०१६।
- ↑ ७.० ७.१ ७.२ "दीपा कर्मकार का फैन हुआ क्रिकेट जगत, सहवाग बोले - धोनी हेलीकॉप्टर, तुम जम्बोजेट", अन्तिम पहुँच १८ अगस्त २०१६।


text:
दरभंगा, मिथिला मिरर-निशांत झा: दरभंगामे मनोज चौधरीकें पैट्रोल छिटी कय जिबैत जरेबाक मामलामे विभिन्न संगठन आब जांच पर सवाल उठा रहल अछि। जतय एक दिस किछु संगठन सड़क जाम केलक ओतहि मिथिला विकास संघ शनिदिन नाका नम्बर तीन सँ टावर चौक धरि कैंडल मार्च निकालि विरोध प्रदर्शन केलक आ फेर टावर चौक पर एकटा सभामे तब्दील भए गेल।
सभाकें संबोधित करैत भाजपा युवा मोर्चाक पूर्व जिलाध्यक्ष आ नब प्रदेश उपाध्यक्ष गोपालजी ठाकुरक करीबी मानल जाए वला डा0 शिशिर झा अहि हत्याकाण्डक जांच पर गंभीर सवाल उठबैत कहलनि जे, प्रशासनक शिथिलता सँ सीसीटीवी फुटेज गायब अछि। अहि हत्यकाण्डमे सफ़ेदपोशकें बचेबाक साज़िश रचल जा रहल अछि।
ओ कहलनि जे, अहि पूरा मामलाक उच्चस्तरीय न्यायिक अथवा सीबीआई जांच हेबाक चाही तखनहि प्रशासनिक एवं राजनितिक मिलीभगत सामने आओत। ओतहि चर्चित युवा नेता बालेंदु झा प्रशासन एवं सरकारक अधिकारीकें लताड़ैत कहलनि जे, झूठ सहानभूति देखबैत बहुत प्रतिनिधि घटनाक बाद परिजन सँ भेंट केलनि, मुदा घटनाक 15 दिन बादो परिजनकें मुआवजा एवं परिवारक एकटा सदस्यकें नौकरी नहि भेटल अछि।


text:
भादो
भादो (नेपाली: भदौ , भाद्र, बङ्गाली: ভাদ্র, संस्कृत: भाद्र) हिन्दू क्यालेन्डरक १२ महिनासभमे सँ एक महिना छी । प्राचिन ज्योतिष शास्त्रक चन्द्रमास प्रणाली अनुसार भादो महिना सावोन पूर्णिमा क भोर सँ आराम्भ होइत अछि तँ सौर्यमासक अनुसार सिंह सङ्क्रान्तिक दिन सँ भादो महिनाक सुरुवात मानल गेल अछि । मुदा शाक्य पञ्चाङ्गमे भादो महिना सिंह सङ्क्रान्तिक ५ दिन पाछा सुरु होइत अछि । भादो महिना बर्षाऋतुक दोसर महिना छी । अङ्ग्रजी महिनाक आधा अगस्तक महिना आ आधा सितम्बरक महिना भादो महिनामे पडैत अछि ।[१]
पावनिसभ[सम्पादन करी]
भादो महिनामे विवध पावनिसभ मनाएल जाइत अछि। जे निम्नलिखित अछि:
सन्दर्भ सूचीसभ[सम्पादन करी]
- ↑ Henderson, Helene. (Ed.) (2005) Holidays, festivals, and celebrations of the world dictionary Third edition. Electronic edition. Detroit: Omnigraphics, p. xxix. ISBN 0-7808-0982-3


text: ई कहब से कोनो अतिशयोक्ति नहिं जे 'मैथिली गजल' किछु साल पूर्व टिकुले रहए आइ बेस कोशा बनि तैयार भ ऽ रहल छैक फल देबा लेल, तहियो में जँ सहजता पूर्वक मैथिलीक अपन गजलशाश्त्र भेटि जाए अन्चिनहार आखरक रूपमे तखन गजल लेल बेसी मेहनति क ऽ खगते नहिं रहि जाइत छैक । अन्चिनहार आखरक रूपमे ई एकटा एहेन गजलशाश्त्र भेटल अछि जे मैथिली गजलकेँ अरबी, फारसी ओ उर्दू गजलक समकक्ष पहुँचेबामे समर्थ सिद्ध भ ऽ रहल अछि। मैथिली गजलक एकटा सुप्र सिद्ध नाम जे भारत सँ ल ऽ क ऽ नेपाल धरि अपन गजलसँ श्रोताक माँझ एकटा भिन्न छाप छोड़निहार गजलकार श्री 'कुन्दन कुमार कर्ण' जी केँ किछु गजल- kundangajal.com केर माध्यम सँ आ किछु हुनक फेसबुकक भीतसँ पढ़बाक मौका भेटैत रहैत अछि जे हमरा लेल सौभाग्यक गप्प छै । हुनक किछु गजल पर हम अपन विचार राखि रहल छी । 12 मई 2020 क ऽ एकटा बाल गजल जे शाइरक अपन वेवसाईटपर प्रेशित कएल गेल छन्हिं जे निम्नलिखित अछिः हमर सुन्नर गाम छै फरल ओत' आम छै विपतिमे संसार यौ प्रकृति जेना बाम छै निकलि बाहर जाउ नै बिमारी सभ ठाम छै सफा आ स्वस्थ्य रहब तखन कोनो काम छै जनककें सन्तान हम जनक


text:
गुरुवार, 2 फ़रवरी 2012
मिथिला विभूति
मिथिला विभूति
स्व. ललित नारायण मिश्र'क क 90वीं
जयन्ती(2 फरवरी 2012) पर विशेष:-
मैथिला विभूति ओ राजनीतिज्ञ आओर प्रशासक
स्व ललित नारायण मिश्रक सभसँ पैघ
विशेषता छल- हुनक आत्मीयता । ओ किनको सँ
खुशी पूर्वक भेँट करैय छलाह । भेंट करैय बाला सँ
हुनक व्यवहार अतेक स्नेहपूर्ण ओ निश्छल होइत
छल जे सभ कियो हुनक मधुर स्मृति लएकेँ
विदा होइत छलाह ।
ललित बाबू रेलमंत्रीक रुपमे विकट समस्याक
सामना केने छलाह । कर्मचारी सभ
द्वारा नियमक अनुसार काज करैयक नीति आओर
बहुत पैघ स्तर पर हड़तालक सिलसिला भारतीय
रेलक अंग बनि गेल छल । बिजलीक अभाव , रौदी ,
तेलक संकट आदिकेँ कारणे
विश्वव्यापी मुद्रास्फीतिक शिकार भारतीय
रेल सेहो भेल । एहन घोर सँकटक कालमे ललित
बाबू दृढता संग रेलक संचालन केला । भारतीय
रेलकेँ वित्तीय स्थिति सुधारैय खाति ललित बाबू
किछु कठोर ओ अलोकप्रिय कदम सेहो उठेला ।
तथापि जनताकेँ बीच लोकप्रिय ओ प्रसिद्ध
रेलमँत्री आओर नेताक रूपमे प्रतिष्ठापित भेला ।
एहि सँ हुनक प्रशासनिक बुद्धि आ राजनीतिक
कुशलताक परिचाय भेटैत अछि ।
तत्कालीन
रेलमंत्री कमलापति त्रिपाठी 1975-76क
बजट अनुमान प्रस्तुत करैत ललित बाबूकेँ
श्रद्धांजलि अर्पित करैत कहने छला "मेरे सुयोग्य
पूर्ववर्ती ललित नारायण मिश्र ने रेलों के
इतिहास के घोर संकट काल में जिस कौशल व
सँकल्प का परिचाय दिये , वह अविस्मरणीय है ।
पिछले दो वर्षोँ में रेल को न केवल औद्योगिक
संबंध मेँ , बल्कि वित्तीय समार्थ्य के मामले में
भी बड़ी विषम
परिस्थियों का समाना करना पड़ा है ।"
1965क बाद देशक राजनीति खासकेँ बिहार ओ
मिथिलाकेँ राजनीतिमे ललित बाबूक रचनात्मक
योगदान स्मरणीय अछि । निष्ठावान
राजनीतिक जँका ललित बाबू जीवन पर्यँत देशक
स्थिरता आओर नेतृत्वकेँ सुदृढ करैयमे महत्वपूर्ण
भुमिका निभेलैत ।
ललित बाबू मिथिला लेल प्राण ओ आशा छलैत ।
मुदा ओ असमय मिथिलाकेँ अनाथ
छोड़ि चलि गेला । जेकर पूर्ति अखैन तक
मिथिलामे नहि भेल अछि । शायद अखन किछु समय
लागत । मुदा आब देरि भय रहल अछि ।
मिथिलाकेँ जरुत अछि जे ललित बाबू अवतार लौथ
।
जय मिथिला
कोई टिप्पणी नहीं:
सदस्यता लें टिप्पणियाँ भेजें (Atom)


text:
ट्रेनक नंबर बदलल...
सोमदिन 20 दिसंबर सं ट्रेनक नंबर बदलि जा रहल अछि. अखन ट्रेनक नंबर चारि अंकक अछि. 20 तारीख सं ई पांच अंकक भ जाएत. असल मे दिन पर दिन ट्रेनक संख्या बढ़ल जा रहल अछि आओर चारि अंक के नंबर के कारण नवका ट्रेनक नंबर देबय मे दिक्कत आबि रहल अछि.
अखन देश मे करीब साढ़े सात हजार एक्सप्रेस आओर करीब ग्यारह हजार पैसेंजर ट्रेन चलैत अछि. अखन चारि अंक वाला 7518 ट्रेन अछि. पैसेंजर ट्रेन तीन अंक वाला अछि. आब सभ ट्रेन चाहे ओ एक्सप्रेस होए आ पैसेंजर पांच अंक के भ जाएत.
एक्सप्रेस ट्रेन के नंबर के पहिने अखन 1 जोड़ि देल जाएत जखन कि हॉलीडे स्पेशल ट्रेन के पहिने 0 लागत. पैसेंजर ट्रेनक पहिने 5 लागत... एहिना किछ आओर संख्या 6 आओर 7 ट्रेन-जोन के हिसाब सं जोड़ल जाएत. यात्रा पर निकलय सं पहिने अपन ट्रेन नंबर नीक सं देख लेब.
दरभंगा...समस्तीपुर...जयनगर...सीतामढ़ी सभ रूट के पैसेंजर ट्रेनक नंबर बदलि गेल अछि. एम्हर के पैसेंजर ट्रेन जे पहिने तीन नंबर के छल ओकर शुरू मे 55 जोड़िs क पांच अंक के करि देल गेल अछि. बाद के नंबर सेहो बदलि गेल अछि.
जेहि ट्रेनक रिजर्वेशन 20 तारीख के बाद केर अछि ओ पहनहिं पांच नंबर सं टिकट देल गेल अछि. कोनो दिक्कत होए त 139 पर फोन क जानकारी ल सकय छी. प्लेटफॉर्म पर पहुंचला के बाद पूछताछ खिड़की सं सेहो पता करय के कोशिश करि लेल करब. नीक रहत.
सदस्यता लें टिप्पणियाँ भेजें (Atom)


text:
मोतीलाल नेहरू
मोतीलाल नेहरू इलाहाबाद के एक प्रशिद्ध वकील छल। ओ भारतक प्रथम प्रधानमन्त्री जवाहरलाल नेहरूक पिता छल। ओ भारतक स्वतन्त्रता सङ्ग्रामक आरम्भिक कार्यकर्तासभमे सँ छल। १९२८ सँ १९२९ तक पूरा दुई वर्षतक ओ कांग्रेसक राष्ट्रीय अध्यक्ष रहल।
ⓘ बेगम हजरत महल
बेगम हजरत महल जे अवधक बेगमक नाम सँ सेहो परिचित छल। ओ अवधक नवाब वाजिद अली शाहक दोसर घरवाली छल। अङ्ग्रेजसभद्वारा कलकत्तामे अपन पतिकेँ देशनिकाला करि देलाक बाद बेगम हजरत महलक समर्थकसभक एक समूह पुनः लखनउमे कब्जा जमेने छल। अपन राज्यकेँ अङ्ग्रेज शासकसभक कब्जा सँ बचेबाक लेल ओ अपन पुत्र नवाबजादा बिरजिस काद्रकेँ अवधक शासक नियुक्त करवाक लेल प्रयास केनए छल मुदा हुनकर ओ प्रयास जल्दिए हुनकर शासनकाल अन्त्य भेलाक कारण असफल भऽ गेल छल। बेगम सन् १८५७ मे भारतीय विद्रोहक समयमे ब्रिटिस इस्ट इन्डिया कम्पनीकेँ विरुद्ध विद्रोह केनए छल। अन्तत: हुनका नेपालमे शरण भेटल जतय हुनकर सन् १८७९ मे ५९ वर्षक उमरमे मृत्यु भेल छल।
1. जीवनी
बेगम हजरत महलक नाम मुहम्मदी खानुम छल आ हुनकर जन्म फैजाबाद, अवधमे भेल छल। ओ पेशा सँ एक तवायफ मुगल शासनकालक समयमे शाही वेश्या छल आ अप्पन माए बापद्वारा बेचल गेलाक बाद ओ ख्वासीनक रूपमे शाही हरममे एक पुरुषक सङ्ग कयन महिलासभ बैसऽवला एक स्थान जतय अन्य पुरुषकेँ प्रवेश निषेध कएल जाएत अछि बैसैत आएल छल तखन हुनका शाही अधिकारीसभ सङ्गे बेचल गेछल मुदा पाछा जाए हुनका परीकेँ रूपमे पदोन्नति कएल गेल छल। बेगम हजरतकेँ पदोन्नति भेलाक बाद हुनका महक परीकेँ रूपमा चिन्हल जाए लागल छल। अवधक नवाबक शाही रखैलक रुपमे स्वीकार कएल गेलाक बाद हुनका बेगमक तक्मा देल गेछल आ हुनकर पुत्र बिरजिस कद्रक जन्म पश्चात् हुनका हरजत महलक उपाधि देल गेल छल।
ओ अन्तिम ताजदर-ए-अवध, वानिद अली शाहक कनकिरबी घरवाली छल। सन् १८५६ मे अङ्ग्रेजसभद्वारा अवधमे कब्जा जमाए लेलाक बाद वाजिद अली शाहकेँ कलकत्तामे देशनिकाला कएल गेल छल। कलकत्तामे हुनकर घरवालाकेँ देशनिकाला कएल गेलाक बाद बेगम आ वानिद अली शाह वीच सम्बन्ध विच्छेद भऽ गेल मुदा बेगम हरजत महल तहियो अवधक राजकीय मामलासभ देखैत रहैत छल।
1.1. जीवनी सन् १८५७ भारतीय क्रान्ति
स्वतन्त्रताक पहिल युद्धक समय सन् १८५७ सँ सन् १८५८ धरि राजा जयलाल सिंहक नेतृत्वमे बेगम हजरत महलक एक समर्थन समूह ब्रिटिस इस्ट इन्डिया कम्पनीकेँ विरुद्धमे आवाज उठबैलेल सुरु केनए छल तँ बादमे ओ समूह लखनउमे पुनः कब्जा जमेबाऽमे सफल रहल छल आ ओ समूहसभ बेगम हजरत महलक पुत्र बिरजिस कद्रकेँ अवधक शासकक रूपमे घोषित केनए छल।
बेगम हजरत महलक प्रमुख मुद्दासभमे एक ई छल कि इस्ट इन्डिया कम्पनीद्वारा सडक निर्माणक समयमे मन्दिर तथा मस्जिदसभकेँ आंशिक रूपमे ध्वस्त बनाएल गेल छल। विद्रोहक अन्तिम दिनमे जारी कएल गेल एक घोषणामे, ओसभ अङ्ग्रेज सरकारद्वारा धार्मिक स्वतन्त्रताक अनुमति देवाक आस्वासनक खिल्ली उड़ेने छल।
1.2. जीवनी अन्तिम जीवन
अप्पन जीवक अन्तिम दिस बेगम हजरत महल नेपालमे आबि शरण लेनए छल जतय हुनका पहिल राणा प्रधानमन्त्री जङ्गबहादुर राणा शरण दै कऽ लेल अस्वीकार केनए छल मुदा पाछा हुनका नेपालमे शरण भेटल छल। सन् १८७९ मे बेगमक मृत्यु नेपालक राजधानी काठमाण्डौमे भेछल आ हुनका जामे मस्जिदक मैदानमे एक अज्ञात स्थानमे गाड़ल गेल छल। हुनकर मृत्यु पश्चात् रानी भिक्टोरियाकेँ जयन्तीक अवसरमे बेलायती सरकारद्वारा बिरजिस कद्रकेँ माफ करैत हुनका घर आपसीकेँ आज्ञा देनए छल।
प्रथम भारतीय स्वतन्त्रता सङ्ग्राम, १८५७
१८५७ कऽ भारतीय विद्रोह, जकरा प्रथम भारतीय स्वतन्त्रता सङ्ग्राम, सिपाही विद्रोह आ भारतीय विद्रोह कऽ नामसँ सेहो जानल जाइत अछि । ब्रिटिश शासनक विरुद्ध एक सशस्त्र विद्रोह छल । ई विद्रोह दुई वर्ष धरि भारतक विभिन्न क्षेत्रसभमे चलल छल । ई विद्रोहक आरम्भ छावनी क्षेत्रसभमे छोट झड़प तथा आगजनीसँ भेछल मुदा जनवरी मासमे आबि ई पैग रूप लऽ लेलक ।
no need to download or install
Pino - logical board game which is based on tactics and strategy. In general this is a remix of chess, checkers and corners. The game develops imagination, concentration, teaches how to solve tasks, plan their own actions and of course to think logically. It does not matter how much pieces you have, the main thing is how they are placement!online intellectual game →


text:
मैथिली अभियानी होइतो मैथिलीकेँ कतिया देने अछि राजविराजक उपमेयर: करुणा झा
मिथिला साहित्य-कला प्रतिष्ठान नेपाल (MiLAF Nepal) आइ तेसर बार्षिकोत्सव मनेलक अछि। प्रतिष्ठानक अध्यक्ष श्रीराम मण्डल भरोषीक अध्यक्षतामे,इतिहासविद्ध प्रा पितम्बरलाल यादवक प्रमुख आतिथ्यमे नेपाल पत्रकार महासंघके सभा-भवनमे आयोजन सु-सम्पन्न भेल । “मैथिली भाषाक वर्तमान अवस्था : समस्या आ समाधान ” विचार विमर्श कार्यक्रममे १२ टा वक्तालोकनि समस्या आ समाधानक बात बतौलनि।
मिलाफक संस्थापक अध्यक्ष देवेन्द्र मिश्र कहलनि ” हाल मैथिलीक भविष्य आ वर्तमान सकारात्मक दिशामे अछि।
सामाजिक संजालमे व्यापक रुपमे प्रयोग भ’ रहल आ युवासभक खास क’ अपन भाषा-सँस्कृतिप्रति जागरूक भ’ रहल अछि।” राजविराजक पूर्व मेयर शैलेश चौधरी आ नथुनी दासके तर्क छल ” अङ्ग्रेजी भाषा शुद्धा-अशुद्धिके बेसी महत्व नइँ द’ आन शब्दके अपनामे मिलाबैक’ आ प्रसारमे बेसी धियान देलाक कारणेँ समृद्द होइत आबि रहल अछि।
मिथिला टाइम्स मासिक पत्रिकाक सम्पादक रामरिझन यादव कहलनि, ” मातृभाषाके रोजी रोटीसँ जोड़लाक बादे विकास तीव्र हएत। ताहि लेल विश्वके ज्ञान राखू मुदा शुरुवात अपने लगसँ करु ।”
मिथिला अभियन्ता एवं संचारकर्मी श्यामसुन्दर यादव अपन अनुभव सुनेलनि,” गामघरमे हमरा ई बभना जँका मैथिली बाजै छै! से कहै छै मुदा ओएहसब अस्ली मैथिलीके प्रयोग क’ रहल बात बिसरि गेल अछि। हम तँ कतेक गामघरक सुच्चा शब्द बिसर गेलौँ, से फेर हुनकेसबसँ सिख’ चाहैत छी।”
मैथिली साहित्य परिषद्क अध्यक्ष सतीश दत्त, पूर्व अध्यक्ष शुभचन्द्र झा अपने घरमे लड़ाइ लगा रहल छै कियो ! से तर्क व्यक्त कएलनि। युवा नेता तारकेश्वर यादव संग्राहलय निर्माण तथा शिक्षक चुनचुन यादव युवाके हाथेँ समस्याके समाधान हएतै से कहलनि। प्रमुख अतिथि इतिहासविद पिताम्बर लाल यादव Tounge अलग भेलाक वाद भाषेके नाम अलग करबाक षड्यन्त्र भ’ रहल उल्लेख कएलनि।
उपमेयर पदमे छथि अभियानी होइतो मैथिलीके कतिया देने छथि।
विमर्शके सारांश तथा दिशापर विचार व्यक्त करबाक क्रममे अन्तर्राष्ट्रीय मैथिली परिषद्क करुणा झा ई बात-विचार १५/१६ सालसँ सुनैत आबि रहल छी कियो करैत छै नहिये बस्स बातेमे चितके शातं करैत रहै छी। पदपर जाइत अपन बातके , अभियानके , बचनके पालन नइँ करै छी, हम तँ खोलिक’ कहि सकै छी मैथिली अभियानी, कवि हाल जे राजविराजक उपमेयर पदमे छथि अभियानी होइतो मैथिलीके कतिया देने छथि। मैथिलीके आगू आखिँ मुनि लेने छथि। नगरपालिकाक हालधरि बोर्डसब मैथिलीमे नइँ लिखाएल छै ! दोसर के करतै ? अपना पदपर जाइते मैथिलीके लातमारा बना देबाक कुरतिकेँ बढाबा द’ रहल छथि एहन एहन व्यक्तिसब। संस्कृत भाषा हाल बभने पुरहितेधरि समित रहि किया गेलै ? मैथिलीयोकेँ सिमित करबाक षड्यन्त्र भ’ रहल छै तकरा युवेसब तोड़त।
तहिना एहि बेरक सुखी फूलो मिथिला गौरव सम्मान मैथिली शिक्षा सप्तरी लागू कएनिहार तत्कालिन बभनगामा कट्टी स्कुलक प्रधनाध्यापक जवाहर लाल देवकेँ सम्मान पत्र सहित २००१/- राशी देल गेल से दाता परिवारक संजय यादव जानकारी देलनि ।
कार्यक्रमके उद्घोषण सचिव विद्यानन्द वेदर्दी , स्वागत मनतव्य शम्भू श्री आ वार्षिकोत्सवके विषयमे गजेन्द्र गजुर जानकारी देलक। कार्यक्रममे सुष्मा झा,कंचन झा, शुभाष वीरपुरिया, किरण झा, सरोज रामक गीत तथा कवि सतेन्द्रनाथ चौधरी कविता वाचन कएने छलनि। तहिना किरण झाद्वारा रचित ‘मधुश्रावणी गीतमाला’ रामरिझन यादवद्वारा लोकार्पण कएल गेल।


text:
हे विद्या-बुद्धि सपन्न मैथिल! मिथिला-सांस्कृतिक श्रॄंगार करू।
मिथिला ज्ञान विज्ञानक भूमि, छी सिद्ध साधकक तपो भूमि
हे गौतम, वशिष्ठ, कणाद सपूत! प्रगति-पथ आविष्कार करू।
मिथिला नीति राजनीतिक भूमि, छी स्वच्छ सुनेतृत्वक भूमि
हे सहॄदय स्वच्छ मानस मैथिल! सतत सामाजिक सुधार करू।
मिथिला आत्म अध्यात्मिक भूमि, छी अनुपम, मनोहर भूमि
हे गहन अध्ययनरत जनकपुत्र! निरन्तर आर्थिक सुधार करू।
मिथिला अमिट संस्कारक भूमि, छी चिन्तित चिता पर भूमि
हे चीर निन्द्रामे सूतल मैथिल! जागृत मानसिक विचार करू।
मिथिला अन्न धन-धान्यक भूमि, छी महापुरुषक कर्म भूमि
हे मरुभूमिमे लोटल मैथिल! महत मातॄभूमि पर उपकार करू।
मिथिला मंडन अयाचीक भूमि, छी वाचस्पति विद्यापतिक भूमि
हे बिसरल अवचेतन मैथिल! निज मैथिली चेतना संचार करू।
— भास्कर झा


text:
ⓘ दालोमे गाउँपालिका
दालोमे गाउँपालिका मुस्ताङ जिलामे अवस्थित अछि । विसं २०७३ सालमे सङ्घीय मामिला तथा स्थानीय विकास मन्त्रालयले ७४४ स्थानीय तह लागू कैर मुस्ताङ जिलामे साविकक चराङ, घमी आ सुर्खाङ गाउँ विकास समितिसभके समेट दालोमे गाउँपालिका घोषणा कएल गेल अछि । दालोमे गाउँपालिकाक क्षेत्रफल १३४४ वर्गकिलोमिटर रहल अछि । ई गाउँपालिका ५ वडासभमे विभाजन केने अछि । ई गाउँपालिकक कूल जनसंख्या १,४२३ रहल अछि । ई गाउँपालिकाक सिमाना पूर्वमे मनाङ जिला आ चीन, पश्चिममे डोल्पा जिला, उत्तरमे लोमान्थाङ गाउँपालिका, दक्षिणमे बाह्रगाउँ मुक्तिक्षेत्र गाउँपालिका आ मनाङ जिलातक अछि ।
- दालोमे गाउँपालिका


text:
नवका- पुरनका लेख सर्च करु...
मिल्लत कॉलेज स्वर्ण जयंती समारोह
दरभंगा में मिल्लत कॉलेज के स्वर्ण जयंती समारोह मनाबल गेल. समारोह के उद्घाटन केंद्रीय गृहराज्य मंत्री शकील अहमद आओर अध्यक्षता केंद्रीय मानव संसाधन राज्यमंत्री मो. अली अशरफ फातमी कएलाह. एहि अवसर पर डॉ शकील अहमद के कहनाय छलन्हि जे मुसलमान के ई शिकायत रहय छन्हि जे हुनका संग भेदभाव भs रहल छन्हि. एहि भेदभाव के खत्म करय के एकेटा तरीका अछि जे ओ मेहनत कए तालीम हासिल करय आओर अपन मंजिल हासिल करय...मुकाम हासिल करय. ओ अपील कएलथिन्ह जे अपन आर्थिक आओर शैक्षणिक पिछड़ापन के दूर करय लेल मुसलमान के खुद आगां आबय पड़त. गृह राज्य मंत्री के साफ कहनाय छलन्हि जे मुसलमान के तरक्की तखने संभव अछि जखन ओ मेहनत करताह...तालिम हासिल करताह.
डॉ. साहेब के कहनाय छलन्हि जे मिल्लत कॉलेज के जे रुतबा पहिने छल आब ओ रूतबा नहिं रहल अछि एकरा फेर सं पाबय लेल कॉलेज के कोशिश करबाक चाही. शहर के बुद्घिजीवी सभ के चाही जे ओ एहन माहौल बनाबैत जाही सं कॉलेज के नाम फेर सं रौशन भs सकय.
एहि मौका पर फातमी जी शिक्षा के विकास के लेल शुरू कएल गेल कार्यक्रम के बारे में बतौलन्हि. हुनकर इहो कहनाय छलन्हि जे मिल्लत कॉलेजक हॉस्टल बनाबय के लेल विश्वविद्यालय अनुदान आयोग...यूजीसी सं 60 लाख रुपया देल गेल अछि.
डॉ. साहेब के कहनाय छलन्हि जे मिल्लत कॉलेज के जे रुतबा पहिने छल आब ओ रूतबा नहिं रहल अछि एकरा फेर सं पाबय लेल कॉलेज के कोशिश करबाक चाही. शहर के बुद्घिजीवी सभ के चाही जे ओ एहन माहौल बनाबैत जाही सं कॉलेज के नाम फेर सं रौशन भs सकय.
एहि मौका पर फातमी जी शिक्षा के विकास के लेल शुरू कएल गेल कार्यक्रम के बारे में बतौलन्हि. हुनकर इहो कहनाय छलन्हि जे मिल्लत कॉलेजक हॉस्टल बनाबय के लेल विश्वविद्यालय अनुदान आयोग...यूजीसी सं 60 लाख रुपया देल गेल अछि.
सदस्यता लें टिप्पणियाँ भेजें (Atom)


text:
नई दिल्ली । वरिष्ठ पत्रकार रवीश कुमार कए 2019 क प्रतिष्ठित रेमन मैग्सेसे सम्मान दैल जाएत । इ सम्मान एशिया मे साहसिक आओर परिवर्तनकारी नेतृत्व क लेल हुनका देल जेताह ।
अवॉर्ड देनिहार संस्था क कहनाय अछि जे रवीश कुमार अपन पत्रकारिताक स हुनकर आवाज़ कए मुख्यधारा मे आनलक, जिनकर सदति उपेक्षा कैल जाएत छल । रेमन मैग्सेसे संस्थान दिस स कहल गेल जे, ‘जौं अहाँ लोगक आवाज बनैत छी त अहाँ पत्रकार कहाबैत छी’ । संस्था कहलथि जे रवीश कुमार पत्रकारिता कए उच्चस्तरीय, सत्यनिष्ठ, ईमानदार आओर निष्पक्ष बतेने अछि, फ़ाउंडेशन कहलाह जे रवीश कुमार बेज़ुबान कए आवाज़ देने अछि ।
रवीश कुमार हिन्दी समाचार चैनल एनडीटीवी इंडिया क सबसे लोकप्रिय चेहरा छथि । रवीशक अलावा 2019 क मैग्सेसे अवॉर्ड म्यांमार क को स्वे विन, थाईलैंडक अंगखाना नीलापाइजित, फ़िलीपीन्स क रेमुन्डो पुजांते आओर दक्षिण कोरिया के किम जोंग-की को सेहो भेटलाह ।
ज्ञात होए कि एहि स पुर्व एकमात्र बिहारी जय प्रकाश नारायण कए पब्लिक सर्विस लेल रैमन मैग्सेसे अवार्ड भेटल छल । ओ पहिल एहन बिहारी छलाह जिनका ई प्रतिष्ठित पुरस्कार भेटल छल । एहि स पहिने बेहतरीन पत्रकारिता लेल भारतेक पी साईनाथ कए सेहो मैग्सेसे सम्मान भेटि चुकल छथि । एहिक अलावे दिल्लीक मुख्यमंत्री अरविंद केजरीवाल, अरुणा रॉय और संजीव चतुर्वेदी संगे 54 टा भारतीय कए ई अवार्ड भेटि चुकल छथि ।


text:
नवका- पुरनका लेख सर्च करु...
आब संग आएल अमेरिका
बिहार के मुख्यमंत्री नीतीश कुमार के सितारा आई–काल्हि बुलंदी पर छनि. देश-विदेश चारु कात स हुनकर प्रशंसा भs रहल छनि. सभ लोक नीतीश जीक मदद करय चाहय छथिन्ह. अमेरिका के सेहो कहनाय अछि जे ओ बिहार के विकास मे भागीदारी चाहैत अछि. ओ सभ तरहक मदद करय चाहैत अछि. ई बात कहनाय छनि भारत मे अमेरिका के राजदूत टी.जे रोमर के. नीतीश जी सं भेंट करय लेल पटना आएल अमेरिका राजदूत के कहनाय छनि जे बिहार हर क्षेत्र मे विकास कs रहल अछि. ओ इहो कहलखिन्ह जे इंफ्रास्ट्रक्चर...शिक्षा...हेल्थ आओर आईटी सेक्टर मे राज्य काफी आगां बढ़ल अछि. कानून-व्यवस्था मे सेहो नीक सुधार भेल अछि. ओ मुख्यमंत्री के कहलखिन्ह जे अमेरिका शिक्षा...कृषि... फूड प्रोसेसिंग... इंफ्रास्ट्रक्चर आओर ऊर्जा क्षेत्र मे बिहार के सहयोग करि सकैत अछि. एहि सं पहिने ओ पटना के खुदा बख्श ओरिएंटल पब्लिक लाइब्रेरी मे एकटा वेबसाइट के सेहो लांच कएलखिन्ह.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
'कोलकाता सांस्कृतिक राजधानी अछि आ एतय मैथिलीक चास बेस उर्वर देखना जा रहल अछि. युवा साहित्यिक लोकनिक रचना सुनि आश्वस्त भेलहुं जे ई शहर अपन गरिमा कें आओर बढ़ाओत.' ई मैथिलीक वरिष्ठ कवि बुद्धिनाथ झा काव्यसंध्या पर अपन उद्गार मे कहलनि.
विश्व कविता दिवस पर आयोजित कार्यक्रम मे महानगरक युवा साहित्यकार लोकनि जुटल छलाह आ अपन-अपन रचनाक पाठ केलनि. गोष्ठीक अध्यक्षता बुद्धिनाथ झा केलनि त’ संचालन युवा कवि चन्दन कुमार झा केलनि.
बीबीडी बाग मे सांझ 7 बजे सं आयोजित गोष्ठी मे अध्यक्ष ओ संचालक सहित भवनाथ झा, अशोक झा भोली, दीपक ठाकुर, रंजीत कुमार झा, आमोद कुमार झा, राजीव रंजन मिश्र ओ रूपेश त्योंथ कविता पाठ केलनि.
ज्ञात हो जे कोलकाता मे संस्थानिक कार्यक्रमक अतिरिक्त धारावाहिक गोष्ठी ‘संपर्क’ आ ‘अकासतर बैसकी’ कइएक साल सं लगातार आयोजित होइछ, जाहि माध्यम सं भाषा-साहित्य लेखन-संवर्धन हेतु निरंतर प्रयास होइए.
आयोजनक #FBLIVE एतय देखि सकै छी.


text:
एक्स किरण
एक्स-किरण या एक्स रे (X-Ray) एक प्रकार क विद्युत चुम्बकीय विकिरण छी जेकर तरंगदैर्घ्य १० से ०.०१ नैनोमीटर होएत अछी। इ चिकित्सा मे निदान (diagnostics) क लेल सर्वाधिक प्रयोग कएल जाएत अछी। इ एक प्रकार क आयनकारी विकिरण छी, जे खतरनाक सेहो छी। कतेक भाषासभ मे एकरा रॉण्टजन विकिरण सेहो कहल जाएत अछी , जे कि एकर अन्वेषक विल्हेल्म कॉनरॅड रॉण्टजन के नाम पर आधारित अछी। रॉण्टजन ईक्वेलेंट मानव (Röntgen equivalent man / REM) एकर शास्त्रीय मापक इकाई छी।
खोज[सम्पादन करी]
जर्मनी मे वुर्ट्सबर्ग विश्वविद्यालय के भौतिकी के प्राध्यापक विल्हेल्म कोनराड रंटजन १८९५ मे एक्सरे क आविष्कार केलक।
यदि कांच क नलिका मे से वायु क पंप से क्रमश: निकालल जाए आर ओहिमे उच्च विभव क विद्युद्विसर्जन कएल जाए, त दाब के पर्याप्त अल्प होएसे वायु स्वयं प्रकाशित होमए लागेत अछी। इ घटना क प्रायोगिक अध्ययन करैत समय रंटजन इ देखलक कि वायु क दाब अत्यंत अल्प होएसँ काँच क नलिका मे से जे किरणसभ आवैत अछी, ओई से बेरियम प्लैटिनोसाइनाइड के मणिभ प्रकाश दै लगैत अछी आर, नलिका क काला कागज से पूर्ण रूप से ढकै पर सेहो, पास मे रखल मणिभ द्युतिमान होएत रहैत अछी। अत: इ स्पष्ट छल कि विसर्जननलिका के बाहर जे किरणसभ आवैत अछी ओ काला कागज मे से सुगमता से पार भ सकैत अछी आर बेरियम प्लेटिनोसाइनाइड के परदा क द्युतिमान करि क विशेष गुण इ किरणसभ मे अछी


text:
मङ्गोलिया
मङ्गोलिया चीनक उत्तर आ रुसक दक्षिणमे अवस्थित एक भूपरिवेष्ठित राष्ट्र छी। एकर राजधानी उलानबटोर छी। thumb|left|275px|Deer stones in Mongolia
जनसंख्या[सम्पादन करी]
एकर जनसंख्या २८ लाख अछि ।
इतिहास[सम्पादन करी]
मङ्गोल साम्राज्य सन् १२०६मे चंगेज खाँ स्थापना केने छल । मङ्गोलियामे चीन दुई सय वर्ष शासन केलक तँ पूर्वसोभियत संघ एकरा ७० वर्ष नियन्त्रणमे लेलक । ई सन् १९११मे चीनसँ स्वतन्त्रताक घोषणा करलाक बाद पूर्ण स्वतन्त्रता तँ सन् १९२१मे मात्र पावने अछि । परन्तु, ई विश्व समुदायसँ अलग मुलुकक रूपमे सन् १९४५मे मात्र मान्यता पावने छल । परन्तु, सन् १९२४ सँ मङ्गोलिया पुनः सोभियत संघक नियन्त्रण -प्रभावमे गेल । सन् १९८९मे सोभियत संघ विघटन भेलाक बाद सन् १९९०मे मङ्गोलियामे सेहो लोकतान्त्रिक आन्दोलन भेल । सन् १९९२मे नयाँ लोकतान्त्रिक संविधान बनलाक बाद मङ्गोलिया संसदीय व्यवस्था आ उदार अर्थतन्त्रक युगमे प्रवेश केलक ।
भूगोल[सम्पादन करी]
मङ्गोलियाक दक्षिण, पूर्व आ पश्चिममे चीन आ उत्तरमा रुस अछि । मङ्गोलिया क्षेत्रफलक दृष्टिसँ काजकस्तान के बाद दोसर पैग भूपरिवेष्ठित मुलुक छी। मङ्गोलियाक राजधानी उलानबटोर विश्वमे सबसँ अधिक ठण्डा होए वाला राजधानी मानल जाइत अछि ।
राज्यनीति[सम्पादन करी]
अर्थतन्त्र[सम्पादन करी]
धर्म[सम्पादन करी]
जीवनशैली[सम्पादन करी]
सम्बन्धित विषयसभ[सम्पादन करी]
सन्दर्भ सामग्रीसभ[सम्पादन करी]
- ↑ "2014 Human Development Report Summary", संयुक्त राष्ट्र विकास कार्यक्रम, २०१४, पृ: 21–25, अन्तिम पहुँच २७ जुलाई २०१४।


text:
मैथिली साहित्यिक स्वनामधन्य हस्ताक्षर गिरिजानन्द झा ‘अर्धनारीश्वर’ संग भेंटवार्ता एतय प्रस्तुत अछि. साहित्यिक विजय इस्सर हुनक गाम बाथ (मधेपुर, मधुबनी) मे हुनका सं भेंट क’ भाषा-साहित्य पर विस्तार सं बातचीत केलनि अछि.
- - - - - - - - -
- - - - - - - - -
प्रणाम! अपने मैथिली साहित्यक आधार स्तम्भ, कतेको युवा रचनाकारक प्रेरणा स्रोत आ बहुआयामी कलमकार छी. अपने कथाकार, निबंधकार, कवि, संपादक इत्यादि रूपें मैथिलीक श्रीवृद्धि कएल अछि. अपन लेखन यात्राक संबंध मे कहल जाओ जे शुरू केना भेलै?
सबसं पहिने धन्यवाद जे अपने ई भेंटवार्ताक आयोजन कएल. सर्वप्रथम हमर साहित्यिक रुझान इसकूल मे अपन कमजोर हिन्दी कें सुधार करबाक बहन्ने साहित्य पढबाक माध्यम सं भेल. हम प्रेमचंदक गद्य साहित्यक प्रति आकृष्ट भेलहुं आ ओतहि सं प्रेरित होइत रहलहुं. जतए सभ प्रेमचंदक गोदान कें सर्वश्रेष्ठ उपन्यास कहैत छथि ओतए हमरा दृष्टि सं रंगभूमि सर्वश्रेष्ठ अछि. ओतहि सं प्रभावित भ' हमरो किछु लिखबाक लउल जागल. हमरा मोन भेल जे हमहूं किछु लिखी. 1972 मे जहन हम डिग्री 1 केर छात्र छलहुं तहिए सं लिखब आरंभ कएल मुदा 1986 मे बोकारो स्टील प्लांटक चाकरी भेटलाक बाद मिथिला सांस्कृतिक परिषद बोकारो द्वारा हमर प्रथम कथा संग्रह "कलंकिनी" प्रकाशित भेल आ हमहूं रचनाकारक रूपें चिन्हित भेलहुं. ओतहि सँ हमर लेखनक धारा प्रवाहित होइत आबि रहल अछि. ओहि सं पहिनहुं हम संस्थाक स्मारिका सभ मे लिखैत छलहुं मुदा मुख्य रूप सं पोथी प्रकाशित भेलाक उपरांत हम साहित्यिक मुख्य धारा मे समाहित भेलहुं. हमर रचना धारा बहैत रहल.
अपने लेखनक प्रेरणा कतए सं पबैत छियै? एखन धरि अपनेक कोन-कोन पोथी आबि चुकल अछि?
साहित्यिक संगति आ कार्यक्रम सब सं बेस लाभान्वित भेलहुं, जाहि सं लेखन काज मे लागल रहलहुं. 1993 मे बोकारोक कथा गोष्ठी 'सगर राति दीप जरए' केर आयोजन भेल छल. ओतए हमर कथा पाठ भेल आ कथा बेस चर्चित-प्रशंसित भेल. ओकर बाद हम करीब चालीसटा सं बेसी कथा गोष्ठीक माध्यम सं अपन रचना देश-विदेश मे पढ़ैत रहलहुं. ओहि संदर्भ मे जनकपुर मे हम सीता जी सं संबंधित एकटा कथा वैज्ञानिक आधार लेइत लिखि सुनाओल जकर बड़ आलोचना भेल. मुदा जाहि महाविद्यालय मे कथागोष्ठीक आयोजन छलैक, ओकर प्राध्यापक हमर पक्ष लेइत अपन वक्तव्य देलनि. हम आलोचना सहैत अपन कथा मे वैज्ञानिक आधार देइत विज्ञान परक कथा लिखब नहि छोड़ल. आइ हम गर्व सं कहि सकैत छी जे मैथिली मे विज्ञानपरक कथाक आरंभ हमरे द्वारा भेल. ओकर बाद हम अपन कवितो वैज्ञानिक आधार आ विज्ञानपरक विंबक संग लिखब जारी रखलहुं.
पोथी प्रकाशनक बात करी त' कहबे केलहुं जे 1986 मे मिथिला सांस्कृतिक परिषद बोकारो द्वारा हमर प्रथम कथा संग्रह "कलंकिनी" प्रकाशित भेल छल. फेर 1996 मे साहित्य अकादेमीक सहयोग सं बोकारो मे कथा विषय पर सेमिनार केर आयोजन भेल आ ओहि परिपेक्ष्य मे हमर दोसर पोथी "हाइकमान्ड" प्रकाशित भेल जे मूलतः आलेख संग्रह छल. ओकर भूमिका माननीय भीमनाथ झा जी द्वारा लिखल गेल छल. पोथी बोकारो आ आन साहित्यकार मंडली सं खूब प्रशंसित भेल. एहिना क्रमागत रूपें हमर पांचटा पोथी मैथिली मे आ एकटा हिन्दी मे प्रकाशित भेल अछि जाहि मे कथा संग्रह- कलंकिनी, नीलकंठ, अन्हार गलियारी आ कविता संग्रह- माएक नाम चिठ्ठी, काव्यलोक ओ निबंध संग्रह- हाइकमाण्ड. संगहि कोशी संदेश पत्रिकाक संपादन आ आन-आन सभ पत्रिका मे कतिपय रचना प्रकाशित भेल अछि. एखन एकटा हिन्दी काव्य संग्रह "सूरज का सच" सेहो प्रकाशित भेल अछि जाहि मे वैज्ञानिक सिंबोल कें राखि एकटा नव प्रयोग भेल अछि.
'कोशी संदेश' पत्रिकाक संपादन अनवरत क' रहल छी. एहि पत्रिकाक सम्बन्ध मे किछु प्रकाश देल जाओ. पत्रिकाक उद्देश्य सेहो कहल जाए?
हम 2013 मे जखन बोकारो स्टील प्लांटक चाकरी जीवन सं अवकाश प्राप्त क' गाम एलहुं त' मोन मे ई बात छल जे जाहि मैथिलीक लेल हम सभ बाहर रहि एतेक काज कएल से मिथिलाक अपन माटि पर सेहो किछु हेबाक चाही. ओहि मे हमरा सहयोग भेटल "मिथिलाञ्चल कोशी विकास समिति" नामक संस्थाक स्थापना सं जकर संस्थापक अध्यक्ष श्री शंभुनाथ मिश्र हमरा एहि मे जोड़ि एक्टिव मेंबर बनओलनि. ओ संस्थाक सोविनियर निकलबाक सोचि रहल छलाह. हम अपन विचार देल जे पत्रिका निकालल जाए. हमर बात मानि ओ हमरा दायित्व देलनि जे हम 2014 सं एखन धरि निर्वाह क' रहल छी. कोशी संदेश केर उद्देश्य आन पत्रिका सं किछु भिन्न छै. हम खाली साहित्यिक रचनाक छपौनी नहि कोशी अंचलक मूल समस्या जेना पलायन, विस्थापन, विपन्नता आ ओकर निदानक चर्च कें प्रमुखता देइत छियै. एहि किछु नव-नव रचनाकार, एमए, पीएचडी आदि कें छात्र सभक रचना छापि प्रोत्साहन सेहो कएल जाइछ. कोशी संदेश बिना मूल्य सुदूर देहात गाम धरि पहुंचेबाक उद्देश्य जनजागरण सं जुड़ल छै. कोशी संदेश पहिल पत्रिका अछि जकरा अंतरराष्ट्रीय ISSN रजिस्ट्रेशन भेटल छै. हम सभ भरि डांर पानि हेलि बाढिक समय मे गाम-गाम धरि ई पत्रिका लोक सभ कें उपलब्ध करओने छी. हम सभ मिथिलाक वर्तमान समस्याक निदान आ ओकर बाट निकलबाक प्रयास करैत रहैत छी तैं बीच-बीच मे विशेषांक सेहो बहराइत अछि जेना अखन लाॅकडाउन मे रहितो हम सभ उद्योग विशेषांक प्रकाशित केलहुं अछि.
एखन मैथिली साहित्य क्षेत्र मे बहुत नव रचनाकार सभ आबि रहल छथि. खूब पोथी सब आबि रहल छै. नवतुरिया रचनाकारक परिप्रेक्ष्य मे मैथिलीक वर्तमान आ भविष्य कोन रूपें देखैत छी?
हम नवतुरिया सं बड़ आशान्वित छी. ओना मैथिली मे नव लोक कें प्रश्रय देबा सं किछु लोक परहेज करैत छथि जे ठीक नै! हम दिल्ली मे आयोजित मैथिली लिटरेचर फेस्टिवल मे गेल रही. ओतए युवा सभक उत्साह आ जीवटता देखि बहुत प्रसन्नता भेल. आइ युवा सब क्षेत्र मे बहुत नीक काज क' रहल छथि. मैथिली भाषा कें अष्टम अनुसूची मे अएलाक बाद मैथिली कें विश्व स्तर पर ठाढ़ करबाक प्रयोजन छल ताहि मे हम सभ पछुएल छी. हम नवतुरिया रचनाकार सभ कें आह्वान करबनि जे मैथिली कें रचनाक माध्यम सं विश्व स्तरीय बनाबथि. खाली हिंदी पर आश्रित नै रहि आन भाषाक साहित्यक अध्ययन करथि. जर्मन, फ्रेंच, ग्रीक आओरो आन आन भाषा पढ़थु आ ओहि अध्ययनक बल सं मैथिली मे विश्वस्तरीय रचना करथु. मैथिली आब खाली मिथिला धरि नै रहै. मैथिलीक झंडा विश्व साहित्य मे जगजिआर हेबाक चाही.
मैथिलीक अतीत बड़ समृद्ध रहल अछि साहित्यिक रूपें! विश्व साहित्य मे मैथिलीक अवदान आओर बलगर होएत से आशा करैत छी. लेखनक दृष्टि सं किछु विशेष सुझाव आ मार्गदर्शन देबै युवा सब कें?
एहि संदर्भ मे बहुत रास बात कहल गेल अछि तथापि हम कहब जे केवल मात्र साहित्यिक रचना सं मैथिली समृद्ध नै होएतीह. हमरा सब कें विज्ञान, इतिहास, भूगोल पर लिखए पड़त. अर्थशास्त्र पर लिखल जेबाक चाही. जेना हमर मैथिल संतान लंदन स्कूल ऑफ इकोनोमिक्स सं पढ़ैत छथि त' मैथिली मे ओहि स्तरक पोथी किएक ने लिखल जा सकैत अछि! हम त' कहब जे भौतिक विज्ञान आ रसायन विज्ञान केर पोथी सेहो मैथिली मे होएबाक चाही, तहने मैथिली समृद्ध होएत.
अखन मिथिला मे लगन छै. विवाह, उपनयन आदि संस्कार सभ चलि रहल अछि. हम सभ देखि रहल छी जे हमर संस्कृतिक क्षरण भ' रहल अछि. चारू दिस डीजे पर भोजपुरी अश्लील गीतक अनघोल भ' रहल अछि. एकरा अपने कोन रूपे देखि रहल छी?
एहि सं बड़ आहत छी. निश्चित रूप सं एकटा टटका ड'र आब हिन्दी छोड़ि ई भोजपुरी सं भ' रहल अछि. भोजपुरी खराब भाषा छै से बात नै, मुदा जाहि रूपें भोजपुरीक माध्यम सं अश्लीलता परसल जा रहल छै ओ चिंतनीय जरूर छै! हमरा सभ कें एकर विरोध करए पड़त. सभ कलाकार कें साकांक्ष होबए पड़तनि. डीजे ध्वनि प्रदूषण सं बहुत क्षति भ' रहल छै. एहि पर सरकारी नियंत्रण सेहो होएब अति आवश्यक!
एहि सं बड़ आहत छी. निश्चित रूप सं एकटा टटका ड'र आब हिन्दी छोड़ि ई भोजपुरी सं भ' रहल अछि. भोजपुरी खराब भाषा छै से बात नै, मुदा जाहि रूपें भोजपुरीक माध्यम सं अश्लीलता परसल जा रहल छै ओ चिंतनीय जरूर छै! हमरा सभ कें एकर विरोध करए पड़त. सभ कलाकार कें साकांक्ष होबए पड़तनि. डीजे ध्वनि प्रदूषण सं बहुत क्षति भ' रहल छै. एहि पर सरकारी नियंत्रण सेहो होएब अति आवश्यक!
परिस्थिति प्रतिकूल छै मुदा मैथिली भाषा-संस्कृति एहनो स्थिति मे बचल छै, बचल रहतै, जानकी सहाय छथिन. एहि भेंटवार्ता मे आब विराम दिस जा रहल छी, अपने भविष्यक किछु योजना, ओकर प्रारूप आ हमरा सभ लेल किछु आशीर्वचन कहबै?
हम अखन एकटा बायोग्राफिकल नाॅवेल जे 'खंड पखंड जिनगी' नाम सं एतै ओहि पर काज क' रहल छी. ई हमर अपन जीवनक लेखा-जोखा अछि. किछु निबंध आ आलोचनात्मक आलेख सेहो लिखलहुं अछि, ओकरो पुस्तकाकार करबाक योजना अछि. हम मैथिलीक प्रति पूर्ण आशान्वित छी. अपने जे हमरा सं ई साक्षात्कार लेल ताहि लेल अपनहुं कें आ संगहि मिथिमिडिया कें बहुत-बहुत धन्यवाद, आभार!
(मैथिली भाषा मे उपयोगी वीडियो देखबाक लेल मिथिमीडिया केर यूट्यूब चैनल सब्सक्राइब करू. अहां फेसबुक, ट्विटर आ इन्स्टाग्राम पर सेहो फॉलो क' सकै छी.)


text:
राजनीति के बिसात एहन होएत अछि जे बड़का-बड़का धुरंधर के चित्त करि दैत अछि. राजा के एना घेर लेल जाएत अछि जे ओ चाहैत ओहि घेर सं नहि निकैल पाबैत अछि. आओर एहि चाल मे कइटा दोसर लोक मोहरा बनि जाए छथि. एकर नतीजा जनता भुगतैत अछि.
आब अहां देखिऔ रेल बजट आएल. आम बजट आएल. दुनु मे बिहार के संग भेदभाव कएल गेल. उपेक्षा कएल गेल. रेल बजट मे बिहार के एक तरह सं झुनझुना देखा देल गेल. मुदा रेल बजट मे बिहार के अनदेखी के जतय ममता बनर्जी निशाना बनतीह ओतय निशाना पर छथि लालू यादव. आओर कांग्रेस के एहि चाल के अपन नीतीशजी सेहो शह त रहल छथिन्ह. बात होबय चाही छल बिहार के विशेष दर्जा के... पैकेज के... मुदा ओ नहि भs रहल अछि. भs रहल अछि लालू के. एकरा कि कहबय? कि ई बिहारके खिलाफ अभियान अछि ? आओर नीतीश जी अनजाने मे ओकरा बढ़ावा द रहल छथिन्ह ?
ममता बिहार के अनदेखी पर सफाई देबय के उलट लालू के निशाना बनौने छथिन्ह. नीतीश नहि जानैत छथिन्ह जे एहि बहाने ओ अपना के पाछा राखि लालू के आगां लाबि रहल छथिन्ह... जेहि सं लोक के ध्यान हुनका सं हटि जाए. आब अहां देखते छी जे रेलवे के बिहार मे कि हाल अछि कोनो ट्रेन मे लात धरय के जगह नहि. आओर एहन मे आओर रेल के मांग करय के बजाय ओ दोसर बेकार के लड़ाई मे उलझल छथि.
बिहार के नेता कहिआ समझत एहन चाल के ? बात श्वेतपत्र के भ रहल अछि? श्वेतपत्र आबिओ जाएत त कि होएत ? मुदा तखन धरि बिहार के नुकसान भ गेल रहत ? बिहार एहि लड़ाई मे उलझल रहत आओर दोसर राज्य विकास के हिस्सा लैत रहत. जखन होश आएत तखन धरि सभ खत्म भs गेल रहत. हाथ मलय के अलावा कोनो रास्ता नहि रहत.
एकटा गप इहो अछि जे कहिं ई नीतीश के अपन समस्या... विफलता सं ध्यान हटाबय के चाल त नहि छनि. नीतीश जी भने चुनाव जीत गेलाह. मुदा ओ हर फ्रंट पर विफल साबित भ रहला अ. ओतेक दिन के बाद धरातल पर अखन धरि किछ ठोस नहि देखा रहल अछि. दरभंगा सं हमर गाम सोलह किलोमीटर पर अछि आओर हमर गाम सं गुजरय वाला रोड नेपाल के बॉर्डर जयनगर के जोड़ैत अछि मुदा चारि साल सं ई रोड हाइई वे त छोड़ु एकटा खरंजा सं सेहो बदतर अछि. एहि रोड पर बस सं गेलाह पर भगवान के नाम जपय पड़ैत अछि. ई त एकटा उदाहरण अछि. चाहे बाढ़ि होए... सुरक्षा होए... बिजली होए... कारोबार होए... पढ़ाई-लिखाई होए... सभ क्षेत्र मे कोनो खास प्रगति नहि अछि. बस लोक के मन किछ चेंज भेल अछि. ई बात बिहार मे रहय वाला लोक नीक स जानय छथिन्ह. त एहन मे कि नीतीश अपना पर सं ध्यान हटाबय लेल केंद्र के हाथ के कठपुतली बनि गेलाह अ.
अहां सभ अपन विचार दिअ कि सच मे लालू -नीतीश के लड़ाई मे बिहार के नुकसान त नहि भ रहल अछि ?. विकास के मुद्दा सं लोक के ध्यान हटि रहल अछि ? रेल बजट.. आम बजट के अन्याय सं लोक के ध्यान हटाबय लेल ई सभ भ रहल अछि ? कि एहि मे नीतीश कुमार केंद्र के मोहरा बनि गेलाह ? आ नीतीश सरकार अपन कमजोरी सं ध्यान हटाबय लेल एना करि रहल अछि ? अहां अपन विचार जरूर राखब .


text:
नवका- पुरनका लेख सर्च करु...
महबूब अली कौसर प्रदेश कांग्रेस अध्यक्ष
बिहार मे महबूब अली कौसर नवका प्रदेश अध्यक्ष होताह. कौसर जी के अनिल शर्मा जीक जगह पर प्रदेश अध्यक्ष बनाएल गेलन्हि. हिनके संग पार्टी के राज्य प्रभारी जगदीश टाइटलर के सेहो हटा देल गेलन्हि. टाइटलर आब कांग्रेस सेवा दल के अध्यक्ष होताह. बिहार मे अनिल शर्मा जीक कांग्रेस अध्यक्ष बनला के बादहिं सं पार्टी मे असंताषक लहर छल. हिनका लs क कार्यकर्ता सभ अपन विरोध सेहो दर्ज करौने छलखिन्ह. आबय वाला चुनाव के देखैत पार्टी भीतरका असंतोष दूर करय के संग अल्पसंख्यक वर्गक लोक के अपना संग लाबय के सेहो कोशिश कएलक अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 25 मार्च 2013
अंग्रेज नेना
दस वर्षक बाद श्याम बाबू गाम आएल छलाह । इंजीनियर बनलाक बाद दिल्लीएमे अपार्टमेण्ट कीन ओतै बसि गेल छलखिन ।10 वर्ष पहिने, जखन विआह ठीक भेल छलन्हि तखन गाम आएल छलाह ।दुनू प्राणी एक्के पेशामे तें बजारे बसनाइ नीक बुझेलन्हि ।मुदा आब माए अंतीम साँस लऽ रहल छन्हि तें कनियाँ आ बेटाक मोन नै रहितो, आबऽ पड़लनि ।गाम एलापर टोलक दोस्त-महिम सब भेंट करऽ आबऽ लागलनि ।एक दिन हुनक बेटाकें देख बुचनू कक्का पुछलन्हि ,"बौआ, अपनेक शुभ नाम की अछि ?"
6 वर्षक नेना बुचनू कक्काक नंग-धरंग देहपर गोबर लाग आ हाथमे छीट्टा देखैत बाजल,"ह्वाट आर यू टेलिंग, पूअर भिलेजर, आइ विल नाँट टाक विद यू ।"
बुचनू कक्काकें समझमे किछु नै एलै मुदा बूझि गेलखिन जे नेना इंग्लिस बाजै छै ,हुनका बड छगुन्ता भेलै ।मोने- मोन सोचऽ लागलाह जे श्याम बाबू मैथिल छथि, कनियों मैथिलानी छथिन्ह, तखन हुनकर अंशसँ कोना जनमि गेलै अंग्रेज नेना ।
अमित मिश्र


text:
ⓘ नार्फु गाउँपालिका
नार्फु गाउँपालिका मनाङ जिलामे अवस्थित अछि । वि.सं २०७३ सालमे सङ्घीय मामिला तथा स्थानीय विकास मन्त्रालय ७४४ स्थानीय तह लागू करैत मनाङ जिलामे साविकक साविकक नार आ फू गाउँ विकास समितिसभके समेट नार्फु गाउँपालिका बनाने अछि । नार्फु गाउँपालिकाक क्षेत्रफल ८३७.५४ वर्गकिलोमिटर रहल अछि । ई गाउँपालिका ५ वडासभमे विभाजन कएल गेल अछि । ई गाउँपालिकक कूल जनसंख्या ५३८ रहल अछि । एहि गाउँपालिकाक सिमाना पूर्वमे नाशोङ गाउँपालिका आ चीन, पश्चिममे नेस्याङ गाउँपालिका आ मुस्ताङ जिला, उत्तरमे मुस्ताङ जिला आ चीन आ दक्षिणमे चामे गाउँपालिकातक अछि ।


text:
ⓘ जलजला गाउँपालिका
जलजला गाउँपालिका पर्वत जिलामे अवस्थित अछि । वि.स. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद पर्वत जिलामे साविकक बासखर्क, माझफाँट मल्लाज, लेखफाँट, धाइरिङ, नाङलिवाङ, बनौ आ शालिजा गाउँ विकास समितिसभके मिलाए जलजला गाउँपालिका बनाएल गेल अछि । जलजला गाउँपालिकाक कूल जनसंख्या २१,४५४ रहल अछि । जलजला गाउँपालिकाक कूल क्षेत्रफल ८२.२६ वर्गकिलोमिटर रहल अछि । ई गाउँपालिकाके ९ वडामे विभाजन कएल गेल अछि । ई गाउँपालिकाक सिमाना पूर्वमे मोदी गाउँपालिका, पश्चिममे म्याग्दी आ बागलुङ जिला, उत्तरमे म्याग्दी जिला तथा दक्षिणमे कुश्मा नगरपालिका आ बागलुङ जिलाधरि फैलल अछि ।


text:
ⓘ मध्यपुर ठिमी नगरपालिका
काठमाडौं उपत्यकाक भक्तपुर जिलाम रहल ऐतीहासीक नगर छी। मध्यपुर ठिमी ई ऐतिहासीक नगर कान्तीपुआर भक्तपुरका बिचमे अवस्थित अछि। द्रुततर रूपम जनसंख्या बढरहल अछि । मध्यपुरम लगभग ६० हजार लोग बसोबास करैत अछि । मध्यपुरको टेलीफोन कोड नं. ०१ छि। बालकुमारि गा.बि.स., चपाचओ गा.बि.स.,नगदेश् गा.बि.स.,बोदे गा.बि.स.,आर लोकन्थलिगा.बि.स., ई पाचटा गा.बि.ससभ मिलाक बनल अछि ई नगरम सत्र टा वडा अछि/ अहिठामक प्रमुख स्थान् बालकुमारि मन्दिर् छि ई बालकुमारि गा.बि.समा अवस्थित अछि/ ठिमिक ;सिदिकालि मन्दिर् चपाचओ गा.बि.समा अवस्थित अछि/ नगदेश् गा.बि.समा सिदिगनेश् मन्दिर् रहल अछि/ तहिना बोदे गा.बि.समा माहालक्ष्मि आर निलबाराहि मन्दिर् रहल अछि/ दिब्यस्वोरि मन्दिर् रहल अछि/


text:
लालू प्रसाद यादव जीक राष्ट्रीय जनता दल...आरजेडी आब राष्ट्रीय पार्टी नहि रहल. चुनाव आयोग एकर राष्ट्रीय पार्टी के रूप मे मान्यता समाप्त करि देलक अछि. ओना सिर्फ आरजेडीsटा नहि पांचटा आओर पार्टी के मान्यता खत्म करि देल गेल अछि.
लालू जी के ई झटका बिहार चुनाव सं ठीक पहिने लागल अछि. ओना एकर बिहार चुनाव पर कोनो खास असर नहि पडबाक चाही. किएक तं लालटेन पार्टी के चुनाव चिन्ह बनल रहत. मुदा पार्टी के राष्ट्रीय पार्टी के रूप मे जे सुविधा मिलैत छल ओ नहि मिलतन्हि हुनका. राष्ट्रीय पार्टी के रूप मे चुनाव के समय आकाशवाणी आओर दूरदर्शन पर जे प्रचार के समय मिलैत अछि से नहि मिलतैन्हि...आओर वोटर लिस्ट के लेल पाई सेहो देबय पडतन्हि.
असल मे राष्ट्रीय पार्टी के दर्जा पाबय लेल कम सं कम चारि राज्य मे पार्टी राज्यस्तरीय दर्जा होबाक चाही... संगहि संग पार्टी के कुल वोटक कम सं कम छह प्रतिशत वोट मिलबाक चाही. मुदा बिहार के संग झारखंड...मणिपुर आओर नगालैंड मे भेल पिछला चुनाव मे पार्टी के प्रदर्शन स्तरीय नहि रहल. जेहि कारण चुनाव आयोग राष्ट्रीय पार्टी के दर्जा खत्म करि देलक.


text:
संजय कपूर
कपूर हिन्दी सिनेमामे अपन डेब्यु १९९५ सँ चलचित्र प्रेम जे नव आगन्तुक तबुक साथ केनए छल मुदा दुनु नव आगन्तुक बहुतरास सभ्य प्रदर्शन केलक, चलचित्रमे किछ वर्षक लेल ढिलाई भ गेल छल। रिलिजक बाद बक्स अफिस पर चलचित्र धमाका कऽ देलक। कपूरक अगला चलचित्र राजा छी जे १९९५ मे रिलिज भेल छल।
कपिल शर्मा
कपिल शर्मा एक भारतीय हास्य अभिनेता छी । फरवरी २०१३ मे, कपिल शर्मा फोर्ब्स इंडिया पत्रिका म शीर्ष १०० हस्ति क बीच म चुनल गेछल आर वो सूची म ९६ अम स्थान पर छेलाह । अनिल कपूर कपिल शर्माक अपन फिल्म एकत भूमिका देने छेलाह। वो अनीस बज़मीक चलचित्रफ़िल्म "इट्स माय लाइफ ", अब्बास मस्तानक किस किसको प्यार करूँ आर करन जौहरक फ़िल्म सहो हुनकर अभिनय करने अछी। वो एक बहुमुखी गायक सहो मानल जायेत अछि। हुनकर चुटकिला कृत्रिम सामाजिक निर्माणों आधारम बनावल अछी । कॉमेडी नाइट्स विद कपिल एक भारतीय हास्य शो छि। जे कलर्स टीवी चैनेल पर प्रसारित होयेत अछी। ई शो क मेज़बान हास्य अभिनेता कपिल शर्मा छि। ई शो एक अंग्रेज़ी चैन ...
ⓘ अब्बास (अभिनेता)
अब्बास एक भारतीय तमिल चलचित्र अभिनेता आ मोडल छी, जे मुख्य रूपसँ तमिल चलचित्रसभमे प्रदर्शित भेल अछि, आ तेलुगु, मलयालम, हिन्दी आ कन्नडमे कुछ चलचित्रसभ अछि ।


text: मधुबनी | मिथिला मिरर : सरकारी स्कूल निरंतर सरकारी उपेक्षाक शिकार रहल अछि जकर परिणाम अछि जे स्कूलमे खेल प्रतिभा दम तोड़ि रहल अछि। एहन मे जँ कोनो स्कूलमे खेल प्रतिभा निखरि रहल होय तँ निश्चित रूपेँ बहुत नीक बात थिक। मुदा एहि तरहक प्रतिभाके निखारबाक लेल सरकारी मदद बहुत जरूरी होइत अछि। एहनमे जँ बाबूबरही प्रखंडक देवहार गामक मुक्तेश्वर जनता उच्च विद्यालयमे खेलसँ जुड़ल तमाम तरहक योजना चलि रहल अछि, एहिसँ खुशीक बात की भ’ सकैत अछि। एहि विद्यालयमे खेलक वास्ते एकटा मैदानक सँग खेल सामाग्री सेहो उपलब्ध अछि। स्कूलक बच्चा सभमे खेल प्रतिभा कुइट-कुइट क’ भरल अछि। सभ साल स्कूलक बच्चा लोकनि राज्य स्तरीय खेल-कूद प्रतियोगितामे भाग लैत छथि आ सफलता पबैत छथि। पछिला साल सेहो बचियासभ खो-खो टूर्नामेंटमे भाग लेने छलीह आ पटना धरि पहुँचल छलीह। आब सरकार ओहि विद्यालयक छात्र मनीष झा, गौरव, अशोक, दीपक पासवान, बैजंती माला, रंजना, नेहा, गुंजा, सपना, निशा, मधु सहित दर्जनों बच्चासभकेँ सम्मानित कएलक अछि। खेल शिक्षक राम बहादुर प्रसाद कहैत छथि जे खेलमे प्रोत्साहन हेतु अंतर विद्यालय खेल प्रतियोगिता समय-समयपर आयोजित होइत रहबाक चाही। बच्चासभक लेल पर्याप्त मात्रामे खेल सामग्री आ उपयुक्त खेलक मैदान भेनाई बहुत जरूरी छैक। खेल सभक लेल सरकारकेँ नया तरीकासँ योजना बनेबाक चाही। संसाधन आ मैदानक अभावमे बच्चा सभके खेलक प्रति जागरूक केनाइ कठिन कार्य अछि।


text:
कोलकाता : मैथिली ओ मिथिला हेतु सांस्कृतिक अलख जगओनिहार संस्था मिथिला विकास परिषद्क एक असहाय एवं अनजान रोगी कें आर्थिक मदति देलक अछि. परिषदक राष्ट्रीय अध्यक्ष अशोक झा जनौलनि जे दरभंगा जिलाक मनीगाछी ब्लॉक केर नेहरा गामक छात्रा कुमारी पूजा ठाकुर (19) अपन पिताक जिंदगी बचएबाक हेतु अपन एक किडनी द' उदाहरण प्रस्तुत कयलक अछि. परिषद्क कतेको सदस्य मुकुंदपुर स्थित रवीन्द्र नाथ टैगोर इन्टरनेशनल इन्स्टीट्यूट ऑफ़ कार्डियो सांइस मे पीड़ित परिवार सं सम्पर्क क' किडनी प्रत्यर्पणक दौरान अस्पताल मे उपस्थित छलाह. परिवार कें परिषद्सं दिस सं २५ हजार टाका केर आर्थिक मदति देल गेल. एहि अवसर पर परिषद्क पवन ठाकुर, अंजय चौधरी, नंद कुमार झा, अरुण झा, शेखर वर्मा, अरविन्द तिवारी आदि सदस्य उपस्थित छलाह. परिषद् आओर आर्थिक मदति हेतु परिवार कें आश्वस्त केलक आ जनसेवा हेतु अपन प्रतिबद्धता जतौलक.
(Report: मिथिमीडिया ब्यूरो)
(Report: मिथिमीडिया ब्यूरो)


text:
नवका- पुरनका लेख सर्च करु...
बीपीएससी के मुख्य परीक्षा 25 सं
बीपीएससी के मुख्य परीक्षा 25 मई सं होएत. परीक्षा के लs क कई मास सं जारी अटकल खत्म भ गेल अछि. असल मे भेल रहय कि बीपीएससी के 48वीं सं लs क 52वीं तक के संयुक्त प्रतियोगिता परीक्षा के पीटी मे गड़बड़ी के शिकायत के बाद एहि पर रोक लगा देल गेल छल. अदालत के एकल पीठ के ओर सं फेर सं पीटी लेबय के आदेश देल गेल छल मुदा बाद मे ई मामला अपीलीय अदालत मे चलि गेल जतय सं एकल पीठ के फैसला पर रोक लगा देल गेल. एकल पीठ के फैसला पर रोक के संग अपीलीय अदालत बीपीएससी के मेन एक्जाम... मुख्य परीक्षा लेबय के अनुमति सेहो द देलक अछि. आब ई परीक्षा 25 मई सं होएत. पीटी परीक्षा मे करीब 19 हजार छात्र पास कएने छलाह. हां एकटा चीज जरूर अछि जे अपीलीय अदालत के फैसला मे सेहो बात अछि जे ओहन 94 टा उम्मीदवार जे पीटी परीक्षा मे गड़बड़ी के शिकायत कएने छलखिन्ह हुनका सं फेर सं पीटी परीक्षा लेल जाएत. परीक्षा के कार्यक्रम के बारे मे विस्तृत जानकारी के लेल एकरा क्लिक करु बीपीएससी.
सदस्यता लें टिप्पणियाँ भेजें (Atom)


text:
मदन मोहन मालवीय
महामना मदन मोहन मालवीय उच्चारण (सहायता जानकारी) (२५ दिसम्बर १८६१ - १९४६) काशी हिन्दू विश्वविद्यालयक प्रणेता छलाह सँगे ओ युगक आदर्श पुरुष सेहो छलाह । ओ भारतक पहिल आ एहन अन्तिम व्यक्ति छल जिनका महामनाक सम्मानजनक उपाधिसँ विभूषित कएल गेल छल । पत्रकारिता, आन्दोलक, समाज सुधारक, मातृभाषा तथा भारतमाताक सेवामे अपन जीवन समर्पण केनिहार ओ महान व्यक्तित्व जे विश्वविद्यालयक स्थापना केनए छल जाहिमे हिनकर परिकल्पनामे एहन विद्यार्थीसभ शिक्षित होए जे देशक सेवाक लेल तयार करि देशक शिर गौरवसँ उच्च भऽ सकए । मालवीयजी सत्य, ब्रह्मचर्य, व्यायाम, देशभक्ति आ आत्मत्यागमा अद्वितीय छ्लाह । ई सम्पूर्ण आचरणमे ओ मात्र उपदेशक नै भऽ स्वयं ओ सभक लेल पालन कर्ताकें रुपमे सेहो रहल छल । ओ अपन व्यवहारमे सदैव मृदुभाषी रहल आ कर्म हि हुनकर जीवन छल । अनेको संस्थासभक संस्थापक तथा सफल सञ्चालक रुपमे सेहो अपन नियम कानून व्यवस्थाक सुचारू रखैत ओ कहियो रिस आ द्वेस आ कड़ा स्वरमे किनको मन नै दुखेलक । भारत सरकार द्वारा २४ दिसम्बर २०१४ मे हुनका भारत रत्नसँ सम्मानित कएल गेल छल ।
जीवन चित्रण[सम्पादन करी]


text:
बिहारक गया कें इमामगंज आ बांकेबाजार प्रखंडक सीमा पर जंगल मे बसल कोठीलवा गामक लोक केर गरीबी दूर करबाक लेल लौंगी भुइयां पांच किलोमीटर लंबा नहर खोदलथि। ‘माउंनटेन मैन’ दशरथ मांझी कें तरहे 20 साल मे ओ पांच किलोमीटर लंबा, चाइर फीट चौड़ा आ तीन फीट गहिर पइन कें खुदाइ केने छला।
लौंगी किसानक खेत धरि जल पहुंचा देलथि। लौंगी भुइयां केर गामक युवा कें पत्नी आ बच्च कें घर मे छोइर क’ परदेस कमाय जेनाइ सहन नहि भ’ सकल। ओ कहैत छथि जे 20 साल पहिने वर्ष 2001 मे ओ पलायन सं दुखी भ’ पइन खोदबाक निर्णय कैलथि। ओ देखलथि जे जतय मवेशी पइन पीबय जाइत छथि ओतय बहुत बड़का जल कें स्रोत अछि। अतय सं पइन केर खुदाई क’ खेत धरि पइन पहुँचायल जा सकैत अछि ।
ओकर अगला दिन सं (अगस्त 2001) असगर पइन केर खुदाई बंगेठा सगवाही जंगल सं शुरू क’ देलथि। जलछाजन विभाग कें अधिकारि पइन सं आबय वला जल कें जमा करबाक लेल एकटा बड़का मेड़ बना देने अछि। जकर नाम लौंगी आहर रखल गेल अछि। मुखिया विशुनपत सिंह भोक्ता कहैत छथि जे लौंगी आर काज कें लेल सरकारी मदद मांग क’ रहल अछि। हम एकर व्यवस्था करय पर विचार क’ रहल छी।
20 वर्ष केर मेहनत
लौंगी कहैत छथि जे ओ असगर हाथ मे कुदाल,खंती आ टांगी ल’ निकल परैत छला। जखन खुदाई शुरू केलथि तखन लोक हुनकर मजाक उड़ोलाक । लोक हुनका पागल कहय लगला। मुदा ओ एकर परवाह नहि केलथि।


text:
भोरक करीब सात बजैत रहै. लोहनावाली भनसाघर मे चुल्हा पजारति रहय.सिमसल चेरा पजरैत नहि रहय खाली धुआँइत छलैक. धुआँ भरल भनसाघर. फुकैत-फुकैत अकच्छ मोन भेल छै. आँखि फुटि रहल छलैक ओहि धुआँभरल भनसाघर मे. आँखि लाल बून्न भ' गेल रहय. आँखि सँ नोर बहय लागल रहय मुदा कनैत नहि रहय एखन लोहनावाली. ओ त' आँखि मे धुआँ लागि गेल रहय तइँ नोरा गेल रहय.कानल त' राति मे रहय ओ. भरि राति कानल रहय...भरि राति कि जीवन भरि त' कनिते रहल अछि. ...नहि..नहि..जीवन भरि नहि .....जहिया से एहि घर मे वियाहि के आयल अछि तहिया से..जा धरि वियाह नहि भेल रहै, नैहर मे रहैत रहय, कहियो कोनो दुख-दर्दक भान नहि भेलै.बेटी भऽ जनम नेने छल तइयो बड्ड प्रेम भेटैत छलै माय-बापक.तीन भाय-बहिन मे एसगर बहिन तहू मे सबसे छोट.सभक मुहलगुआ..मायक रधिया..बाबूक राधा बेटी,......लोहनावाली........चु
ल्हि फुकैत लोहनावाली.
राति मे फेर जुगेसरा पी के आयल रहय.बड़का पियक्कर निकलि गेलैए.रोज ताडी-दारू चाही.सभटा जथा-पात बेचि पीबि गेलै.बड्ड मना करैत छैक लोहनावाली मुदा के सुनैए ओकर गप्प. बेचारी के रोज गारि-फज्झति सुन' पड़ैत छै उनटे.की करतइ अबला नारी, सहि लैत छैक सभटा.मुदा आब ओकरो कखनो-काल बर्दाश्त सँ बाहर भऽ जाइत छैक.मोन होइछै जे मरि जाय.एहन जीवन से त' मुइनहि नीक.फेर, दूनू बच्चा के मुँह देखि शांत भऽ जाइत अछि.आठ बरखक सुधीर आ पाँच बरखक सरिता छैक.इसकुलक मास्टर कहैत छथिन्ह जे सुधीर पढ़ै मे बड्ड तेज छैक आ' तइँ एतेक मारि-गारि खेलाक बादो लोहनावालीक एकेटा मनोरथ जियौने छैक जे सुधीर पढ़ि लेतै त' सभटा कलेश दूर भऽजेतइ.सरिता त' बेटी छियैक.अनकर धन.बस कोनो नीक ठाम बियाह भऽ जेतइ तँ सभ चिन्ता दूर भऽ जेतइ लोहनावाली के....आँच एखनो नहि पजरलैए...बियनि तकैत लोहनावाली.
रामावतार, लोहनावालीक जेठ भाय. बड्ड स्नेह करै छै लोहनावाली से रामावतार. कोनो एहन मास नहि होइछै जे ओ' नैहर से लोहनावाली ले सनेस नहि अनैत हो...सनेस की आब त' लोहनावालीक गुजरो नैहरेक बल पर होइ छै. हरदम पाइ-कौड़ी नैहर से अबैत रहैत छै.पन्द्रहो दिन नहि भेलैए दू गारी आमक चेरा पठा देने रहै रामावतार.एखनो सौसे दरबज्जा पसरल छै. पानि मरैले रौद मे देने रहए.ओही चेरा मे से एकटा घीचि के जुगेसरा राति मे मारने रहै लोहना बाली के. पाँजर मे एखनो कारी-सियाह चेन्ह भेल छै. ई चेन्ह त' तइयो मेटा जेतइ मुदा करेजा मे जे अपमान आ' दुत्कारक चेन्ह लागल छै से त' मुइनहि मेटैते....आँचर सँ नोर पोछैत लोहनावाली.
परसू रामावतार आयल रहै. जाइत काल गोरलगाइ मे एक सय टाका दैत गेल रहै लोहनावाली के. एकमास से सुधीर किताब कीनि दै ले हल्ला मचौने छेलइ.पचास टाका किताबे किनइ मे खर्च भऽ गेल रहय.बीस टाका गामबाली काकी से पैँच लेने छल.सरिताक दबाइक खातिर. ओहो सधा देलकै. तीस टाका बचल छेलै.ओहे तीस टाका काल्हि साँझ मे जुगेसरा के देने रहै लोहनावाली आ' बेर-बेर बुझा के कहने रहय जे घर मे सिधहा खतम भऽ गेल छै से ई पाय कत्तौ अनतऽ नहि खर्च करबा लेल.....अनतऽ की......एहि पाय के पीबै लेल नहि.मुदा हेहर भऽ गेल छै जुगेसरा.कोनो मतलब नहि छै ओकरा जेना बहु बच्चा से. दारू भेट जाउ बस आर किछ नहि चाही.भरि दिन टहलानी मारैत रहै छै.कोने-कोन गाजा तकैत रहैत छै.महा निशाँबाज भऽ गेल छै...पीबि गेलै ओहो तीस टाकाक दारू.साँझखन छूछै हाथ डोलबैत अबैत देख लोहनावाली के तामश चढ़ि गेल रहए.तामश एहि दुआरे नहि चढ़ल रहए जे ओ की खायत,लेकिन धिया-पुता के कोना भूखले सूत' देतइ.साँझे सँ बाट तकैत छल चुल्हि लग बैसलि.एकोरत्ती मोन मे विचार नहि अछि? कोना के पी गेलियै?...एतबे बाजल रहै लोहनावाली कि धेले चेरा मारि देलकै जुगेसरा.लोक-लाजक डर की बाजत.चुप्पे रहि गेल लोहनावाली.ओहन झाँट-बिहाड़ि एलै किछु नहि बुझलकै ओ.सून्न भऽ गेल रहैक ओकर दिमाग जेना.सभटा चेरा भीजि गेलइ.सुधीर आ' सरिता मायक कोरा मे मूड़ी नुकौने निन्न पड़ि गेलै.भुखले सूति रहलै...आ टक-टक तकैत रहि गेल लोहनावाली....भरि राति कनैत रहल लोहनावाली.
जखन लाल बहादुर शास्त्री देशक प्रधानमंत्री बनल रहथि तखन देशमे अन्न-संकट छल आ' ओहि समय मे गाम-घर मे एकटा प्रथा जनमल जे गृहणी लोकनि जखन सिधहा लगाबय लागथि तखन ओहि मे सँ एकमूठ्ठी चाउर निकालि के अलग राखि लैत छलीह आ' एकरा मुठिया चाउर कहल जाइत छल.एहि जोगाओल चाउरक उपयोग ओ' विपरीत काल मे घर चलैबाक लेल किनइ-बेसाहइ मे करैत छलीह.लोहनावाली सेहो माय के देखने रहै मुठिया चाउर जोगबैत आ' तइँ ओहो जोगा के रखइत छल मुठिया चाउर.
पैर नहि उठै छै भनसाघर दिस जाइक लेल.की करतइ ? भरि राति धीया-पुता भूखले छै.जल्दी-जल्दी चुल्हा लग आयल जे किछ बना के देतइ बच्चा सभ के. सुधीर के बजेलक आ एकटा तौला मे राखल मुठिया चाउर के पोटरी बान्हि दालि किनबा ले दोकान पठा देलकै.ओही तौला मे सँ सिधहा सेहो निकाललक.आँच धधकि गेलै.कतेक दिन तक ओ चलेतै घर एहि मुठिया चाउरक बलेँ...सोचैत अछि लोहनावाली..अधहन चढ़बैत लोहनावाली...सुधीरक बाट तकैत लोहनावाली.आब तऽ एकटा सुधीरे सँ आशा छैक जकरा बलै दिन काटत लोहनावाली.
— चंदन कुमार झा
— चंदन कुमार झा


text:
उमाकांत झा बक्शी
Uma Kant Jha Bakshi
मिथिला राज्य पर राजनैतिक चेतना
मिथिला राज्य अभियान के आई काल्हि फेस बूक आ वाट्स पर धूम मचल अछि। ई धूम प्रवासी मैथिल द्वारा एना लगैत अछि जे मिथिला मे जवरदस्त आन्दोलन चलि रहल अछि। परन्तु मिथिला मे मिथिला राज्य पर राजनैतिक चेतना मिथिलाबाद के सशक्तिकरण शून्य के बराबर अछि। दिल्ली के जंतर मंतर पर अनेकों बेर किछु महामहीम द्वारा अनशन पर बैसब धरना देब आम बात अछि। कियो निर्णय लेलन्हि आ 10 -- 20 व्यक्ति जमा भेला फोटो भेल अखरबाला के लीखिक जे देलखिन्ह छपि गेल । ई सिलसिला बर्षो बरख सँ चलि रहल अछि। सत्ता चाहे केन्द्र हो बा राज्य ओकरा पर एकर कोनो असर नहि पड़ि रहल अछि। अनेको एहेन संगठन अछि जे कतहू 50 सो व्यक्ति आंदोलन के लेल नहि जूटा सकैत अछि से दाबा करैत अछि हमरा सब लोक संग आबय , तन मन धन य सँ सहयोग करय हम मिथिला राज्य निर्माण करब। ईमहर मिथिलाबासी अपन दैनिक समस्या के निदान मे कियो एहि नेता के पॉछॉ कियो ओई नेता के पॉछॉ लागल आपस मे तूतू मै मै बतकुट्टनि करैत समय नष्ट करैत अछि। एहि विकट परिस्थिति मे राजनैतिक चेतना मिथिला राज्य के लेल मिथिला विकास के लेल मिथिला समागम के आयोजन दरभंगा मे कयल जा रहल अछि। समागम मे सहभागिता लेल तैयारी चलि रहल अछि। जल्द सँ जल्द मिथिला समागम होयत।एहि समागम मे पारित होमय बाला ड्राफ्ट प्रस्ताब बनल अछि जकर फाईनल एक कोर कमीटी करत जकर गठन कयल जाएत। ड्राफ्ट प्रस्ताव निम्न लिखित अछि ----
मिथिला समागम के प्रस्ताव ---
मिथिला समागम के प्रस्ताव ---
1 ) मिथिला समागम वर्तमान बिहार के 24 जिला आ झारखंड के 6 जिला कुल 30 जिला के मिथिला राज्य घोषित करैत अछि।
2 }समागम कोनो संस्था नहि एक मंच आ मंचे रहत नव संस्था नहि बनत । ई मंच सब मिथिला मैथिल संगठन के एक सूत्र मे बांधि मिथिला राज्य अभियान के लेल जन चेतना करत।
३) मिथिला समागम ओहि दलक नेता के जे मिथिला राज्य के अपन घोषणा पत्र मे स्वीकार नहि करत तकर नेता के वहिष्कार करत
४) मिथिला समागम एहेन नेता के चाहे ओ विधायक, सांसद, मंन्त्री या प्रधानमंत्री हो जकर पार्टीक घोषणा पत्र मे मिथिला राज्य नहि, मिथिला राज्य अभियानी ओकर मिथिला मैथिल मंच पर सम्मानित नहि करत।
5 ) मिथिला समागम अपन सभ कार्यक्रम मिथिले के पावन भूमि पर करत।
6 ) मिथिला राज्य अभियान मीडिया ,फोटो , अखबार ,पम्प आ सो लेल व्यग्र नहीं रहत।, आंदोलन के ओहि स्तर तक ले जायत की मीडिया ओकरा नजरअंदाज नहि कय सकय।
7 )जेना देश को आज़ादी क लेल " अंग्रेजों भारत छोड़ो " नारा देल गेल तहिना "मिथिला राज्य विरोधी नेता मिथिला छोड़ू " नारा लगायत।
8 ) मिथिला समागम सब कार्यक्रम दरी सतरंजी या खुला मैदान मे सादगी स होयत जतय कम कम खर्च हो।आ समागम चन्दा क धंधा नहि करत।
9 )मिथिला समागम में शामिल सब संगठन अपना के मज़बूत करत ,जनता सँ जूड़त आ मिथिला राज्य अभियान के लोकप्रिय बनाओत।
10 समागम जाति धर्म मज़हबी भाषायी उन्माद सँ मिथिला के मुक्त करक लेल जनचेतना अभियान करत आ मिथिलाबासी एकता मिथिलाबाद स्थापित करत।
11 ) समागम अंगिका , बज्जिका , जुलाही और अन्य बोली जे मिथिलाके तीसो जिला मे बाजल जाइत अछि से मैथिलि अछि ,एकरा स्वीकार करैत अछि। तथा मैथिली साहित्य अकादमी मे एहि सब पोथि के मैथिली के पुस्तक मानल जाय।


text:
कलकत्ता:
विगत पचपन बरख सं बेसी समय सं मैथिली साहित्य ओ संस्कृति कें समर्पित संस्था मिथिला सांस्कृतिक परिषद मिथिला विभूति पर्व समारोहक आयोजन कएलक. समारोहक आयोजन स्थानीय यात्रामंच सभागार मे रविदिन 20 अप्रैल 2014 कें भेल. एहि अवसर पर युवा साहित्यकार चन्दन कुमार झा केर मैथिली काव्य संग्रह 'अगड़म-बगड़म' केर विमोचन कएल गेल. पोथी विमोचन वरिष्ठ साहित्यकार रामलोचन ठाकुर कएलनि. एहि सं पहिने आगत पाहुन अपन विचार रखलनि. गीत-संगीत ओ भावनृत्य केर आयोजन दर्शक लोकनि कें बेस मनोरंजन कएलक.
भगवती गीत सं शुरू भेल कार्यक्रमक अध्यक्षता परिषद अध्यक्ष सुरेन्द्र नारायण झा कएलनि. उद्घाटन समाजसेवी कामदेव झा केलनि. परिषदक मंत्री मिथिलेश कुमार झा प्रतिवेदन पढ़लनि. किशोरीकांत मिश्र, सुरेन्द्र नारायण झा, कामदेव झा, रामलोचन ठाकुर, नवीन चौधरी, भोगेन्द्र झा, जुगलकिशोर झा, योगेंद्र वियोगी ओ अन्य लोकनि अपन उद्गार रखलनि ओ मैथिली-मिथिला-मैथिल केर वर्त्तमान स्थिति-परिस्थिति पर इजोत देलनि. संगहि मिथिलाक विभूति लोकनिक योगदानक चर्चा केलनि. मंच संचालन देवीशंकर मिश्र केलनि. परिषद मंत्री ओ साहित्यिक मिथिलेश कुमार झा मंच सं जनओलनि जे लनामिवि केर दूरस्थ शिक्षा मे मैथिली कें शामिल कएल गेल अछि, जे आह्लादक विषय अछि. परिषद विश्वविद्यालय कें एहि विषय मे पत्र देने छल जाहि पर विश्वविद्यालय डेग उठौलक. एहि विषय पर आओर संस्था आ कार्यकर्ता लोकनि जे तत्पर भेल छलाह, हुनका लोकनि कें सेहो ओ धन्यवाद देलनि.
सांस्कृतिक आयोजन सं पहिने चन्दन कुमार झा विमोचित संग्रह मे सं किछु कविता प्रस्तुत केलनि जे उपस्थित दर्शक लोकनि कें बेस प्रभावित केलक. निर्देशक गंगा झा केर संयोजन मे गीत संगीत केर कार्यक्रम बेस मनोरंजक रहल. विजय इस्सर ओ अंजना इस्सर अपन गायन प्रतिभा सं लोक कें झुमओलनि. विशेष ई रहल जे ई लोकनि कलकत्ता केर रचनाकार यथा रामलोचन ठाकुर, चन्दन कुमार झा, भास्करानन्द झा 'भास्कर' केर लिखल गीत गओलनि. विजय इस्सर जे गायक त' छथिए, मैथिली लेखन मे सेहो नीक उपस्थिति दर्ज करा रहलाह अछि, अपन लिखल गीत गओलनि जे वर्त्तमान चुनाओ आ राजनीति पर व्यंग्य छल, बेस पसिन कएल गेल. (Report: मिथिमीडिया ब्यूरो/ Photo: प्रकाश झा )


text:
दिल्ली के तालकटोरा ऑडिटोरियम के सुरताल परिसर मे रवि दिन मैथिली नाटक छूतहा घैलक मंचल भेल.
महेंद्र मलंगिया जीक एहि नाटक केर निर्देशक छलाह संजय चौधरी जी.
नाटक मैथिलीक हास्य-विनोद सं भरल छल. शुरू सं अंत धरि लोक के हंसैत-हंसैत हाल खराब छलैनि. नाटकर मंचल बड़ नीक रहल.
नाटक सं जुड़ल
किछ फोटो अहां लेल एहिठाम राखि रहल छी.
नाटक गोनू झा जीक कहानी पर छल. छुतहा घैल नाटक के कलाकार में शामिल छलाह
राजेश
कर्ण, मुकेश दत्त , कुमार शैलेन्द्र, कल्पना मिश्र,
अंजलि, संजीव, सुबोध साहा आओर आशुतोष प्रतिहस्त.
गीतनाद सुन्दरम जी आओर राखी दास जीक छलन्हि. एहि नाटक मे महिला...स्त्री के अन्याय के खिलाफ ठाड़ होए के संदेश देल गेल छल. एहि मे कहल गेल जे माय-बहिन लोकनि के कोनो जुल्म- अन्याय ओहिना नहि सहैत रहबाक चाही. अगर ओ गलत अछि तं ओकर खिलाफ आवाज जरूर उठएबाक चाही.
नाटकक कहानी तं अधिकांश दर्शक के मालूमे छलन्हि. कहानी बड़ पुरान अछि गोनू झा जीक. गाम-घर मे...दलान मे ...राति मे सुतय काल माय-दाय सं सुनने छथिन्ह लोक सभ.
गोनू झा जीक कहानी मिथिला टा मे नहि दुनिया भर मे काफी लोकप्रिय अछि. सभ कहानी कोनो नहि कोनो संदेश लेने अछि.
सभ के मालूम रहतहुं संजय चौधरी जी बड़ रोचक ढंग सं एहि नाटकके पेश करलाह. लोक के बान्हले रहलाह. माय-बहिन के जगाबय के संदेश देबय मे कामयाब रहलाह.
मुदा नाटकक मंचनक जगह किछ सही नहि कहल जा सकैत अछि. नाटक लेल मंडी हाउसक इलाका सही अछि. तालकटोरा स्टेडियम वाला इलाका किछ हटि क भ जाएत अछि.
आओर आब जखन किछ-किछ ठंड असर दिखाबय लागल अछि. ओस गिरय लागल अछि. ओपन एयर थियेटर सही चुनाव नहि कहल जा सकैत अछि.
एहि ठाम आबय मे परेशानी सेहो अछि. जखन कि मंडी हाउस मेट्रो सं जुड़ल आओर आबय-जाय के हिसाब सं सही अछि.
(सभ फोटो: हितेन्द्र कुमार गुप्ता)


text:
टेस्ट क्रिकेट
टेस्ट क्रिकेट, क्रिकेटक सब सँ लम्बा स्वरूप छी । एकरा खेलाडीसभक खेल क्षमताक वास्तविक परीक्षा मानल गेल अछि, मुदा तबो आब आबि ई खेलक एकदिवसीय स्वरूप तथा ट्वान्टी२० अन्तर्राष्ट्रिय अधिक लोकप्रिय अछि । टेस्ट क्रिकेट अन्तर्राष्ट्रिय क्रिकेट परिषदद्वारा मान्यता प्राप्त राष्ट्रिय टिम बिच खेलल जाइत अछि । दुई टिमके ११ खेलाडीद्वारा ४ इनिङ्गक म्याच खेलल जाइत अछि जे ५ दिन धरि चलैत अछि । क्रिकेटक ई स्वरूपके खेलाडीके वास्तविक क्षमताके प्रष्ट करैत अछि बात विज्ञसभ बतबैत अछि ।[१][२][३]
टेस्ट क्रिकेट खेलैलेल दर्जा प्राप्त राष्ट्सभ[सम्पादन करी]
निम्नलिखित देशसभके टेस्ट क्रिकेट खेलैलेल दर्जा प्राप्त अछि
- इङ्ल्यान्ड
- अस्ट्रेलिया
- दक्षिण अफ्रिका
- वेस्ट इन्डिज
- न्युजिल्यान्ड
- भारत
- पाकिस्तान
- श्रीलंका
- जिम्बाब्वे
- बङ्गलादेश
सन्दर्भ सामाग्रीसभ[सम्पादन करी]
- ↑ Lifeless pitches should not be accepted, The Telegraph. Retrieved 1 August 2009
- ↑ Knight's return to proving ground, Retrieved 1 August 2009
- ↑ Adam Gilchrist's Cowdrey Lecture, 2009, ESPNcricinfo. Retrieved 1 August 2009


text:
विधानसभा चुनाव कें लेल बिहार मे एकटा नया गठबंधन बनल अछि। अहिमे असदुद्दीन ओवैसी केर ऑल इंडिया मजलिस ए इत्तेहादुल मुस्लिमीन (एआईएमआईएम) आ मायावती केर बहुजन समाज पार्टी (बीएसपी) कें संगे समाजवादी दल डेमोक्रेटिक, जनतांत्रिक पार्टी सोशलिस्ट आ रालोसपा शामिल अछि। अहि गठबंधनक ग्रैंड डेमोक्रेटिक सेक्युलर फ्रंट नाम देल गेल अछि। रालोसपा अध्यक्ष उपेंद्र कुशवाहा कें अहि गठबंधन कें मुख्यमंत्री उम्मीदवार घोषित कयल गेल छथि। पटना मे भेल सभ’ दलक एक साझा प्रेस कॉन्फ्रेंस मे एकर ऐलान कयल गेल।
अहि दौरान उपेंद्र कुशवाहा बतओलनि जे ई फ्रंट कें संयोजक देवेंद्र यादव रहता आ सभ’ दल एक संगहि चुनाव लड़त। कही दी जे देवेंद्र यादव केर पार्टी कें संग असदुद्दीन ओवैसी पहिने गठबंधनक ऐलान क’ देने छलाह। महागठबंधन सं अलग होबा आ एनडीएम मे शामिल होबाक नाकाम प्रयासक बाद उपेंद्र कुशवाहा सेहो अहिमे शामिल भ’ गेला।
उपेंद्र कुशवाहा कें अहि फ्रंट कें मुख्यमंत्री उम्मीदवारक रूप मे अपन समर्थन देलाक बाद ओवैसी कहलनि जे पिछला 30 सालक सरकार सं बिहारक कुनू लाभ नहि भेल अछि। ओवैसी कहलनि जे नीतीश कुमार आ बीजेपी कें 15 साल आ राजद कांग्रेस कें 15 सालक शासन कें बादो बिहारक गरीबक स्थिति जस कें तस अछि। राज्य सामाजिक, आर्थिक आ शिक्षाक क्षेत्र मे अखनो पीछरल अछि। हम बिहारक भविष्य कें लेल ई गठबंधन कें बनेलौ आ हमर प्रयास रहत जे हम सफल होय।
अहि मौका पर उपेंद्र कुशवाहा कहलनि जे बिहार मे महागठबंधन आ एनडीए दुनू फेल अछि। नीतीश कुमार कें 15 सालक शासन मे राज्य और पीछा भ’ गेल अछि। कुशवाहा कहलनि जे नीतीश कुमार बिहारक शिक्षा व्यवस्था कें चौपट क’ देने छथि। पलायन कें लेल युवा अखनो मजबूर छथि।


text:
ⓘ तिलगंगा आँखा केन्द्र
तिलगंगा आँखा अस्पताल नेपालक प्रमुख आँखा अस्पतालमे सँ एक छी। स्थपनाकालसँ ही सुलभ तथा सरल सुविधा प्रदान कऽ रहल ई अस्पताल स्वयम् कऽ एक उत्कृष्ट अस्पतालक रुपमे स्थापित करैमे सफल भेल अछि।
1. इतिहास
नेपाल अन्धोपन नियन्त्रण कार्यक्रम स्थापना सन् १९९२ अन्तर्गत Tilganga Institue of Opthalmology|Tilganga Eye Hospital एक गैरसरकारी संस्थाक रूपमे सन् १९९४ मे काठमान्डौंक तिलगङ्गामे स्थापना भेल अछि। ई अस्पताल नेपालक सर्वोत्कृष्ट अस्पतालमे पडैत अछि।ई अस्पतालक संचालक आ योजनाकार नेत्र विशिषज्ञ डा. सन्दुक रुइत छी।। ई अस्पतालक अन्तराष्ट्रिय पार्टनरक रुपमे आबद्ध संस्थासभ निम्न अछि-
- द फ्रेड हलोज फाऊनडेसन
- हिमालयन क्याटराक्ट प्रोजेक्ट
2. अस्पतालक सेवा
ई अस्पतालक मुख्य सुविधा निम्न रहल अछि –
- बिमारीसभक उपचारक लेल आवश्यक सम्पूर्ण सुविधाक साथे ई अस्पतालद्वारा नेपालक विभिन्न ठाममे कार्यक्रम करि स्वास्थ सेवा देल जाइत अछि।
- ई आँईख केन्द्रमे Eye Bank कऽ स्थापना करि कोर्नियल ट्रार्सप्लान्टेसन अप्रेसन कएल जाइत अछि|
- क्याटराक्ट सर्जरी क निम्ति ई अस्पतालमे ईन्ट्रालोकुलर लेन्स क उत्पादन सेहो कएल जाइत अछि।
- शिक्षा एवम् तालिमक डिपार्टमेन्ट अन्तर्गत एतय MD Residency Program| एम.डी इन अपथ्यालमोलोजी आ स्वास्थ कार्यकर्ताक तालिम सेहो देल जाइत अछि।
2.1. अस्पतालक सेवा पुतली प्रत्यारोपण
तिलगंगा आँखा अस्पतालद्वारा सन् १९९४ सँ ही आँखा प्रत्यारोपण केनाइ सुरु कएल गेल अछि। तिलगंगा वर्षमे एक सय २० सँ एक सय ५० गोटेक मात्र पुतली प्रत्यारोपण करैमे एखनधरि ६ हजारसँ बेसीक हराएल दृष्टि घुमावमे सफल भेल अछि। प्रत्यारोपणक लेल करिब २५ हजार खर्च होएसँ भी केन्द्र निःशुल्क सेवा दैत अछि।
2.2. अस्पतालक सेवा बहिरंग विभागओपीडी
साधारण उपचार वा अस्पतालमे भर्ना नै करैवाला बिमारीक निम्त्ति बहिरंग विभाग रहल अछि। ई सेवा अन्तर्गत आँईख सम्बन्धितसभ किसिमक सेवा देल जाइत अछि। ई अस्पतालमे आकास्मिक सेवा २४ घण्टा देल जाइत अछि। शनिदिन बाहेक बाँकी दिनसभमे भोर ८-३:३० धरि खुला रहैत अछि।
3. तिलगंगामे लेजर सर्जरी
चस्मा नै लगाक वा आँखिक पावर बेसी भ चस्मा लगावै पडैक बाध्यतासँ मुक्त होवाक लेल ई लेजर सर्जरी क प्रयोग कएल जा सकैत अछि। विदेशमे सिमित रुपमे रहल ई महग सर्जरी नेपालमे पहिल बेर ई सर्जरी तिलगंगा आँखा अस्पताल बहुत कम मुल्यमे करैत अछि। आँखिक पुतलीभित्र रेटिना छेकैवाला पत्र हटाक दृष्टि सन्तुलित रखैक लेल लेजर पद्दतिक प्रयोग कएल जाइत अछि। लेजर सर्जरीक स्माइल प्रविधि सेहो कहल जाइत अछि। भारतमे करिब अढाइ लाख भारू आ अन्य देशमे सेहो २ सँ ८ लाख रुपैयाँ पडैवाला ई लेजर सर्जरी तिलगंगा करिब ४५ हजारमे ई सेवा दैत आएल अछि। एतेक सुलभ मूल्यमे एहन शल्यक्रिया करैवाला नेपाल पहिल देश मानल जाइत अछि। एकर अतिरिक्त विपन्नवर्गक निशुल्क सेवा दैत आएल अछि। संसारमे लेजर शल्यक्रिया करैवाला जम्मा ६ गोटे विज्ञ अछि, जाहिमे नेपालक डा. किशोर प्रधान रहल अछि। नेपालमे हालधरि माइनस १४ आ प्लस ६ धरि पावर भेल सभाक ई प्रविधि अपनाक शल्यक्रिया कएल जा सकैत अछि आ नेपालमे शल्यक्रिया करैसँ पहिले बेलायतमे डा.ड्यान लगायत विशेषज्ञसभ कम्प्युटरसँ बिमारीक रिपोर्ट देखि सुझाव दै कऽ व्यवस्था अछि।
4. शैक्षिक कार्यक्रम
ई अस्पतालद्वारा संचालन कएल गेल शैक्षिक कार्यक्रम अन्तर्गत एतय मुख्य करि दुई बिषयमे पढावल जाइत अछि।
स्वास्थ विज्ञानमे स्नाकोत्तर अपथ्यालमोलोजी क लके पढावल जाईवाला ई विषयक अवधि ३ बर्षक होमैत अछि। तिलगंगा आँखा अस्पताल आ धुलिखेल अस्पतालक संयुक्त संचालित ई कार्यक्रमक काठमान्डौं विश्वविध्यालय मान्यता देनए अछि। ई शैक्षिक कार्यक्रम अन्तर्गत ई विषयक प्रथम वर्षक पढाई धुलिखेल कलेज, दोसर वर्ष तिलगंगा आँखा अस्पताल आ अन्तिम वर्ष विद्यार्थीसभाक आर आखाँ अस्पतालमे तालिमक लेल पठावल जाइत अछि। ई विषय पूर्ण रुपमे समाप्त भेलाक बाद विद्यार्थीसभ नेपाल हेल्थ काउन्शिलमे अपन नाम ग्रेड द्वितीय स्वास्थकर्ताक रुपमे दर्ता करावैमे मान्य होमैत अछि।
एम.डी इन अपथ्यालमोलोजी ई कार्यक्रमक अवधि सेहो ३ वर्षक रहैत अछि। ई शैक्षिक कार्यक्रमक मुख्य उद्धेश्य योग्य आखाँ स्वास्थकर्ता उत्पादन करि नेपालक विभिन्न आँखा अस्पताल/केन्द्रमे सेवा प्रदान करेनाइ अछि। ई विषयक मान्यता नाम्सNAMSद्वारा मान्यता देल गेल अछि।


text:
स्वीडेनक विश्व सम्पदा क्षेत्रसभक सूची
सन् २०१४ धरि स्वीडेनक १५ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमामे मान्यता प्रदान कएल गेल अछी ।
निकाराग्वाक विश्व सम्पदा क्षेत्रसभक सूची
सन् २०१४ धरि निकाराग्वाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
मानवशास्त्र
मानवशास्त्र, मनुष्य विज्ञान वा नृविज्ञान मानव, ओकर जेनेटिक्स, संस्कृति आओर समाजक वैज्ञानिक आ समाजशास्त्रीय दृष्टिकोणक अध्ययन छी । एकर अन्तर्गत मनुष्यक समाजके अतीत आ वर्तमानके विभिन्न पहलुसभक अध्ययन कएल जाइत अछि । सामाजिक नृविज्ञान आ सांस्कृतिक नृ ...
पानामाक विश्व सम्पदा क्षेत्रहरूक सूची
सन् २०१४ धरि पनामाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
डेनमार्कक विश्व सम्पदा क्षेत्रसभक सूची
सन् २०१४ धरि डेनमार्कक ६ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
धान
धान विश्वके एकटा प्रमुख अन्न बाइल छि । वैज्ञानिक नाम ओरिजा सेटिभा से परिचित ई वनस्पति वैदिक साहित्य एवं पुरातात्विक उत्खननमे धान सबसे पुरान उत्पादित बाइलके रुपमे प्रमाण भेल अछि । हजारौ वर्ष पहिला भारत आर चीनमे एकर खेती होइछि । धानअन्तर्गत विश्वके ...
आन्ध्र महासागर
आन्ध्र महासागर या एटलान्टिक महासागर विशाल जलराशिक नाम छी जे यूरोप तथा अफ्रिका महादेशसभक नयाँ संसारक महादेशसभसँग पृथक करैतअछि । क्षेत्रफल आ विस्तारमे संसारक दोसर पैग महासागर छी जे पृथ्वी क १/५ क्षेत्र ओगटेने अछि । ई महासागरक नाम ग्रीक संस्कृतिसँ ल ...
जन्तु विज्ञान
जन्तु विज्ञान या जन्तु शास्त्र जीव विज्ञानक ओ शाखा छी जाहिमे जन्तु जगत केर सम्बन्धमे वैज्ञानिक अध्ययन कएल जाइत अछि । जीव विज्ञान केर एहि शाखाक अन्तर्गत कोनहु जिबैत वा विलुप्त जन्तुक शरीर रचना, शरीर क्रिया, भ्रुणविज्ञान, क्रमिक उद्विकाश, अभिज्ञान, ...
कारी भालु
कारी भालु कें मुन भालु, एसियाली कारी भालु आ उज्जर छाति भेल भालु नामसँ सेहो जानल जाइत अछि । ई एक मध्यम प्रजातिक भालु छी आ अधिकतर ई शाकाहारी होइत अछि । ई भारतीय उपमहाद्वीपक उत्तरी क्षेत्र, कोरिया, चिन आ रसियामे पाबल जाइत अछि । अन्तर्राष्ट्रिय प्राक ...
धनियाँ
धनियाँ या कोथमीर खानामे प्रयोग होमएवला एक सुगन्धित हरियर पात छी । मारवाड़ी भाषामे एकरा धोणा कहल जाएत अछि । सामान्यतः एकर उपयोग सब्जीक सजावट आ मसालाकें रूपमे कएल जाएत अछि । एकर बीज कऽ सुखाए मसालाक रुपमे प्रयोग कएल जाएत अछि ।
गहूँ
गहूँ, मध्य पूर्वक क्षेत्रसँ आएल एक घाँस छी जकर खेती दुनिया भरिमे कएल जाइत अछि । विश्व भरिमे, भोजनक लेल रोपल जाएवला धान्य फसलसभमे मकैक बाद गहूँ दोसर सभसँ बेसी उगाएल जाएवला फसल छी, धानक स्थान गहूँक ठीक बाद तेसर स्थान पर अबैत अछि । गहूँक दाना आ दाना ...
माङ्गुर
माङ्गुर या मुङ्गरी जकरा अङ्ग्रेजी भाषामे सामान्यतया वाकिङ क्याटफिस कहल जाएत अछि। ई माछक वैज्ञानिक नाम अङ्ग्रेजी: Clarias Batrachus छी। ई सफा पानिक माछ दक्षिणपूर्व एसियाक उपज मानल जाएत अछि। ई माछक अङ्ग्रेजी नाम वाकिङ क्याटफिस एहि द्वारे राखल गेल अ ...
बेल
बैज्ञानिक नाम: Aegle marmelos Linn. Correa वनस्पति परिवार: Rutaceae एकरा सन्स्कृतमे श्री फल कहल जाएत अछी | ई ६–१० मि. टक पैग होएवाला अर्ध– पतझर गाछ छी। एकर पतासभमे एकेटा पत्र डाँठमे तीनटा सभ छुट्टल होएत अछी आर एकरा बेलपत्र कहैत अछी।
तुलसी
तुलसी - एक दुई दलीय तथा शाकाहारी, औषधीय पौधा छी । ई झाड़ीकें रूपमे उगैत अछि आ १ सँ ३ फिट उंच होइत अछि । एकर पत्तिसभ बैंगनी रङ्गक हल्का रुइयासँ ढकल होइत अछि । पत्तिसभ १ सँ २ इन्च लम्बा सुगन्धित आ अण्डाकार या आयताकार होइत अछि । ई संसारक सभ भूभागमे ...
दालचिनी
दालचिनी एक छोट सदाबहार गाछ छी, जे कि १०–१५ मिटर उंच होइत अछि, ई लौरेसिई परिवार अन्तर्गतक एक गाछछी। ई श्रीलंका आ दक्षिण भारतमे बहुतायतमे मिलैत अछि । एकर छाल मसालाक रुपमे प्रयोग होइत अछि । एहिमे एक अलग सुगन्ध होइत अछि, जे कि एकरा गरम मसालाक श्रेणीम ...
घृत कुमारी
घृत कुमारी या अलोवेरा/एलोवेरा, जेकरा क्वारङ्गदल, या ग्वारपाठाक नाम सँ सेहो जानल जाइत अछि, एक औषधीय पौधाक रूपमे विख्यात अछि । एकर उत्पत्ति सम्भवतः उत्तरी अफ्रिकामे भेल अछि । ई प्रजाति विश्वक अन्य स्थानसभ पर स्वाभाविक रूप सँ नै पाओल जाइत मुदा एकर न ...
कपुर
कपुर उड़नशील वानस्पतिक द्रव्य छी। ई उज्जर रंगक मोमक जेहन एक पदार्थ छी। एहिमे एक तेज गन्ध होइत अछि । कपुरक संस्कृतमे कर्पूर, फारसीमे काफुर आ अंग्रेजीमे क्याम्फर कहल जाइत अछि । कपूर उत्तम वातहर, दीपक और पूतिहर होता है। त्वचा और फुफ्फुस के द्वारा उत ...
तोरी
तोरी एक तेलहन बाली छी। नेपालक पहाडी या समथर भूभागमे एकर प्रशस्त खेती कएल जाएत अछी। ई नेपालक मूख्य तेलहन बाली छी। एकर गाछ छोट होएत सागक रूपमे तरकारी बनावि मे सेहो प्रयोग कएल जाएत अछी। तोरीक बिया दुई दलीय होएत अछी।
सखरखण्ड
सखरखण्ड एक प्रकारक कन्दमूल छी । एकरा नेपालक पूर्वी तराई क्षेत्रमे सुठुनी सेहो कहल जाइत अछि । सखरखण्ड खेला पर जतेक मीठ होइत अछि ओतबेक स्वस्थकर सेहो होइत अछि । ई प्राकृतिक रुपसँ मीठ होमएक संगे एहिमे अत्यधिक चिनीक मात्रा नै होइत अछि । एहिमे क्यालोरी ...
भाङ
भाङ वा भाँगो औषधीय गुण भेल पोथ्रा वर्गमे परेवाला वनस्पति छी । ई नेपालमे फरैवाला एक किसिमक बाली छी। एकर फलक खासकरी अचार बनावे मे प्रयोग कएल जाएत अछी आ एकर गाछक बोक्रा क डोरी बनावे मे प्रयोग कएल जाएत अछी। ई बाग्लुङ जिलाक प्रसिद्ध उत्पादन छी।
द्वितीय विश्वयुद्ध
द्वितीय विश्वयुद्ध १९३९ सँ १९४५ धरि चलल विश्व-स्तरीय युद्ध छल । लगभग ७० देशसभक थल-जल-वायु सेनासभ एही युद्धमे सम्मलित छल । एही युद्धमे विश्व दु भागसभमे बाँटल छल - मित्र राष्ट्र आ धुरी राष्ट्र। एही युद्धक काल पूर्ण युद्ध कऽ मनोभाव प्रचलनमे आएल किया ...
बाघ
बाघ फेलिडी परिवारक प्यान्थरा वर्ग अन्तर्गत परनिहार पैघ बिलाई समूहक सबसँ पैघ आ शक्तिशाली जङ्गली जानवर छी । कुन समय पश्चिममे टर्की, उत्तरमे साइबेरियासँ दक्षिणमे बालीधरिक भूभागमे शिर्ष शिकारीक रूपमे राज कएनिहार ई जानवर अखन पूर्वी आ दक्षिणी एसियाक १३ ...
लताम
लताम, सिडियम म्यारटेसी परिवार अन्तर्गतक एक फल छी । एकर वृक्ष १५ सँ २० फिट धरि उँच होएत अछि । ई पतझड वर्गक वनस्पति छी । लताम नेपालमे पहाड, भित्री मधेश आ तराईमे पावल जाएत अछि ।
अङ्गूर
अङ्गूर विटिस प्रजातिसँ सम्बन्धित एक प्रकारक फल छी । एकर गाछ बाह्रो मास फैलय तथा एकर पतझड लहरयुक्त झाखि होइत अछि । अङ्गुरके कच्चे खायल जाए सकैत अछि वा जाम, रस, वाइन, किशमिश तथा अङ्गुरक बियाक तेल निकालैक साथै अन्य खानामे मिलाए उपभोग कएल जा सकैत अछि ...
भालु
भालु अर्सिडि परिवार अन्तर्गतक एक स्तनधारी जानवर छी । विश्वभरि भालुकें आठ प्रजातीसभ मात्र पाबल जाइत अछि । भालुसभ प्राय उत्तरी गोलर्द्धक सब भूभागमे मात्र नै भऽ दक्षिणी गोलर्द्धक किछ भूभागमे समेत पाबल जाइत अछि । भालुसभ उत्तरी अमेरिका, दक्षिणी अमेरिक ...
अनार
अनार, वनस्पति नाम प्युनिका ग्रेनटम, एक फल छी जकर पतझड झाडी वा छोट गाछ होएत अछि । अनारक गाछ ५ आ ८ मी लम्बा होइत अछि आ ई लिथ्रेस परिवार अन्तर्गतक फल छी । उत्तरी गोलार्धमे ई फल सितम्बर सँ फरबरी धरि फरैत अछि, आ दक्षिणी गोलार्धमे मार्च सँ मई धरि फरैत ...
सन्तोला (फल)
सन्तोला एक फल छी । सन्तोलाके हाथसँ छिल्लाक बाद छोलकाके अलग करि चूसिके खाएल जाए सकैत अछि । सन्तोलाक रस निकलि पीयल जाए सकैत अछि । सन्तोला ठण्डा, तन आओर मनक प्रसन्नता देबऽ वाला फल छी । उपवास आ सभ रोगसभमे ई फलके प्रयोग कएल जा सकैत अछि । जकर पाचन शक्त ...
घोरल
घोरल उच्च पहाडी भेग तथा भित्री मधेशमे पावै वाला एक प्रकारक शाकाहारी तथा स्तनधारी जंगली जानवर छी । एकरा कतौ-कतौ "घोर", "घोड" आदी नाम देल गेल अछी। देखैमे बकरी जहिना देखै वाला भाले घोरलक सिङ सेहो होएत अछी परन्तु पोथी घोरलक सिङ नै होएत अछी ।
केरा
केरा मुसा जातिक घासदार पौधा आ ओहिद्वारा उत्पादित फल छी । मूल रूपसँ ई दक्षिण पूर्व एसियाक उष्णदेशीय क्षेत्रक छी आ सम्भवतः पपुआ न्युगिनीमे एकर सबसँ पहिल बेर उपजायल गेछल । आई, एकर खेती सम्पूर्ण उष्णकटिबन्धीय क्षेत्रसभमे कएल जाइत अछि ।
अजगर
अजगर एक पैग सर्प छी। ई प्रायः घना वनजङ्गलमे रहैत अछी। ई गाछक बड-बड मुडामे आर सुखल पातसभमे नुकाएल रहैत अछि । ई कख्नु-कख्नु नदी आ बडका पोखरिसभक आसपासक घाँसक मैदानमे सेहो रहैत अछि ।
शरिफा
शरिफा आदि नामसँ चिन्हल जाइवला ई फल ट्रपिकल क्षेत्रक एक फल छी । नेपालमे ई फल जेठ-असार महिनामे पाकैत अछि । पाकलाक बाद एकर स्वाद मीठ होइत अछि ।
खरिया
खरिया, लेपोरिडी परिवारक एक छोट स्तनधारी छी, जे विश्वक अनेक स्थानसभमे पाबल जाएत अछि। विश्वमे खरियाक आठ प्रजातिसभ पाबल जाएत अछि । खरिया जङ्गल, घासक मैदान, मरुभूमि तथा पानी भएल इलाकासभमे समूहमे रहैत अछि । अङ्गोरा ऊन खरियासँ प्राप्त होएत अछि ।
आड़ू
आड़ू या सतालू ; वास्पतिक नाम: प्रूनस पर्सिका; प्रजाति: प्रूनस; जाति: पर्सिका; कुल: रोजेसी) क उत्पत्तिस्थान चीन छी । किछ वैज्ञानिकोंक मत ई अछि कि ई ईरानमे उत्पन्न भेल । ई पर्णपाती वृक्ष छी । भारत आ नेपालक पर्वतीय तथा उपपर्वतीय भागसभमे एकर सफल खेती ...
कमल
कमल पानिमे फूलाएवला एक प्रकारक फूल छी। ई फूल भारत आ भियतनामक राष्ट्रिय फूल सेहो छी। हिन्दू धर्ममे ब्रह्मा लगाएत बहुतेक देवीदेवतासभ ई फुलपर बैसलाक कारण सेहो एकर धार्मिक महत्व अछि। ई फूलक बीया बहुत दिन धरि सुरक्षित राखल जा सकैत अछि आ ई फूलक सभसँ पु ...
गैंडा
गैंडा पञ्जामे बेजोर आङ्गुर होमए वाला समूहक पाँच वर्तमान प्रजातिसभमे सँ एक छी । एकर प्रजातिसभमे दुई अफ्रिकामे पाबल जाएत अछि । गैंडा एक शाकाहारी जानवर छी । एकर शरीरमे एक मोट सुरक्षात्मक छल्ला होएत अछि ।
नास्पाती
नास्पाती एक फल छी । ई उत्तरी अफ्रिका, पश्चिमी युरोप आ पूर्वी एसियामे पाओल जाइत अछि । नास्पाती सेहो सेबसँ जुड़ल एक उप-अम्लीय फल छी, मुदा एहिमे शर्करा अधिक तथा अम्ल कम पाओल जाइत अछि ।
चमगुदड़ी
चमगुदड़ी एक स्तनधारी जीव छी । ई काइरोप्टेरस समूहमे पडैत अछि । कोइरोप्टेरस ग्रीस भाषासँ व्युत्पत्ति भऽ आएल शब्द छी जकर अर्थ होइत अछि Hand Wings अर्थात् हात जका पङ्ख ।
मयूर
मयूर ग्यालिफर्म्स वर्गक पक्षी छी । एकर मूल वासस्थान दक्षिणी आ दक्षिणपूर्वी एसिया छी । ई पक्षी अन्य चिरईचुरुङ्गी जोका खुला वनमे बसोबास करैत अछि । अङ्ग्रजीमे मर्द मयूरके पिकक आ मादाके पिहेन कहल जाइत अछि । पुरुष मयूरक सुन्दर आ बुलु, हरियर तथा सुनौला ...
रोबिन ली
रबिन ली वा ली यान्होङ्ग चिनियाँ: 李彦宏 ; पिनयिन: Lǐ Yànhóng ; जन्म १७ नोभेम्बर १९६८ एक चिनियाँ इन्टरनेट उद्यमी छी । ओ चिनियाँ खोज इन्जिन बाइडुBaidu क सह-संस्थापक आ सेप्टेम्बर २०१५ कऽ अनुसार कुल ९.६ अर्ब अमेरिकी डलर कुल मूल्यके साथ मुख्य भूमि चीन ...
मङ्गलयान
मङ्गलयान, भारतक प्रथम मङ्गल अभियान छी । ई भारतक प्रथम ग्रहसभक बीचक मिशन छी । वस्तुत: ई भारतीय अन्तरिक्ष अनुसन्धान सङ्गठनक एक महत्वाकांक्षी अन्तरिक्ष परियोजना छी । ई परियोजनाक अन्तर्गत ५ नवम्बर २०१३ के २ बजिके 38 मिनट पर मङ्गल ग्रहक परिक्रमा करैक ...
लाली गुराँस
लाली गुराँस नेपालक राष्ट्रिय फूल छी। ई फूलके भारतक उत्तराखण्ड राज्यक सेहो राष्ट्रिय फूलक रूपमे राखल गेल अछि । ई फूल पहाडी भेगमे पाबएवाला गुराँसक फूल छी। लाली गुराँस साधारणतया माघ, फागुन दिस फूलैत देखल जाएत अछि। मुदा जल्दी फूलए वाला ठाममे ई फूल पु ...
कौआ
कौआ कारी रङ्गक एक पक्षीक नाम छी। कौआक संस्कृतमे काक कहल जाइत अछि। यम पञ्चकक पहिल दिन कौआक पूजा होइत अछि। कौआक सब पक्षीसभक बीचमे चतुर पक्षी मानल जाएत अछि। ज्योतिष शास्त्र अनुसार कौआक पूर्व सूचना दै वाला पक्षीक सङ्गे एक सन्देश वाहक पक्षी सेहो मानल ...
डल्फिन
डल्फिन ग्रीक शब्द δeλφύς आ ल्याटिन नाम डेलफिनस सँ एकर विकास भेल अछि ।समुद्री स्तनधारी जीव छी । ई जीवक ह्वेलसँ निकट सम्बन्ध अछि । डल्फिनक १७ वंश आ ४० प्रजातिसभ अछि । एकरसभक आकार १.२ मिटर आ ४०० किलोग्राम सँ लऽ ९.५ मिटर १० टन धरि भऽ सकैत अछि । ई विश ...
कोइली
कोइली एकटा मिठ बोली भेल पक्षी छी। इ सभ अन्य आगन्तुक चीरै संगे गृष्म ऋतुमे नेपालक विभिन्न जङगलसभमे आबति रहैत अछि। बसन्त ऋतुकs आगमनसँ कोइली मिठ स्वर "कुहु" "कुहु" सुनि सकैत छी। नेपालमे १९ प्रजातिक कोइली पाओल जाइत अछि। इ सभ मध्ये १५ प्रजाति द्वारा ख ...
स्पेनिस फ्लु
स्पेनिस फ्लू, जे १९१८ फ्लू महामारी के रूप मे सेहो जानल जाइत अछि, एकटा असामान्य रूप सँ घातक इन्फ्लुएन्जा महामारी छल। जनवरी १९१८ सँ डिसेम्बर १९२० धरि लगभग ३६ महिना धरि चलल, ई महामारी ५०० मिलियन लोगसभ के संक्रमित केनए छल - जे कि ओ समय मे दुनिया के ज ...
साल (वृक्ष)
साल या साखू एक द्विबीजपत्री बहुवर्षीय वृक्ष छी । एकर काठ इमारती कामसभमे प्रयोग कएल जाइत अछि । एकर काठ बहुत कठोर, भारी, मजबूत तथा भुरा रङ्गक होइत अछि । एकरा संस्कृतमे अग्निवल्लभा, अश्वकर्ण या अश्वकर्णिका कहल जाइत अछि ।
ब्ल्यु गोल्ड सुगा
ब्ल्यु गोल्ड सुगा जे ब्ल्यु आ गोल्ड सुगा के रुपमे सेहो जानल जाएत अछि । ई दक्षिण अमेरिकी बृहत सुगा छी जेकर उच्च भागमे नीर आ निचुलका भागमे पियर रङ होएत अछि ।
चमेली
चमेली, ओलिभ परिवार अन्तर्गतक एक सुगन्धित फूल छी । एकर उपयोग माला बनाबैक लेल आ अत्तर उत्पादनमे विशेष प्रयोगमे लाबल जाइत अछि ।
हंस
राजहंस एन्टिडेइ परिवारमे पडैवाला पंक्षी छी । ई हंस तथा पानी हंसक नजदीक के प्रजाति छी । भारतीय साहित्यमे एकरा बहुत विवेकी पंक्षी मानल जाइत अछि। आ एहन विश्वास अछि की ई नीर-क्षीर विवेक सँ युक्त अछि । ई विद्याक देवी सरस्वतीक वाहन छी। एहन मान्यता अछि ...
कुत्ता
कुत्ता या श्वान भेड़िया कुल एक प्रजाति छी। ई मनुष्य क पालतू पशुसभ मे से एक महत्त्वपूर्ण प्राणी छी। एकरा द्वारा तंत्रिका तंत्र क प्रभावित करै वाला एक भयंकर बीमारी रेबीज होएत अछी। एकर माता क कुतिया आर बच्चा क पिल्ला कहैत अछी।


text:
अर्जुन
अर्जुन (अङ्ग्रेजी: Arjun) हिन्दू धर्मग्रन्थ महाभारतक मुख्य पात्र छी । ओ हस्तिनापुरक महाराज पाण्डु आ रानी कुन्तीक तेसर पुत्र छल । अर्जुनक पत्नीसभ क्रमश: द्रौपदी, कृष्ण आ बलरामक बहिन सुभद्रा, नाग कन्या उलूपी आ मणिपुर नरेशक पुत्री चित्राङ्गदा छल । हिनकर भाई क्रमशः युधिष्ठिर, भीम, नकुल आ सहदेव छल ।
जन्म[सम्पादन करी]
महाराज पाण्डुकें दुई पत्नी छल कुन्ती तथा माद्री । एक दिन ओ दुनू पत्नीसभक सङ्ग विहार करि रहल छल तखन भूलवश एक मुनिकें मृग समझि ओकर हत्या करि देलक । ओ मुनि राजा पाण्डुके श्राप द देलक की ओ जब कोनो स्त्रीसँ मिलन करत तँ ओकर मृत्यु भ जाइत । ओ श्रापसँ राजा आ रानीकें बालक नै छल । अन्तमे जाए राजा कुन्तीसँ निवेदन केलक तखन कुन्ती मुनि दुर्वासाक वरदानद्वारा धर्मराज, वायुदेव तथा इन्द्रकें आह्वान करि तीन पुत्रक बरदान प्राप्त केनए छल । इन्द्रद्वारा अर्जुनकें जन्म भेल ।[१]
शिक्षा[सम्पादन करी]
द्रोणाचार्यकें एहन योद्धासभक आवश्यकता छल जे राजा द्रुपदसँ प्रतिशोध ल सकै । याह कारण ओ हस्तिनापुरक १०५ राजकुमारसभक शिक्षा देबऽ लागल जहिमे सँ एक अर्जुन सेहो छल । ओ अर्जुनकें सर्वश्रेष्ठ धनुर्धर बनेबाक लेल एकलव्यसँ औंठा गुरुदक्षिणामे माँगि लेलक मुदा अर्जुन ई बातक लेल गुरुकें विरोध केलक ।[२]
विवाह[सम्पादन करी]
द्रौपदी[सम्पादन करी]
महर्षि वेदव्यासक कथन पर पाण्डव माता कुन्तीक सङ्ग पाञ्चाल चलि गेल जतय राजा द्रुपदक कन्या द्रौपदीक स्वयंवर रखल गेल छल । अर्जुन ओतय ब्राह्मणक रूपमे गेल आ देखलक की महासभा लगल अछि, समूचा भारत वर्षसँ राजकुमारसभ आएल छल मुदा कियो लक्ष्य भेद नै पाबलक तखन अर्जुन लक्ष्य भेदन करि द्रौपदीकें जीत लेनए छल । द्रौपदीसँ हिनका पुत्र श्रुतकर्मा भेल जकरा अश्वत्थामा मारने छल ।
सुभद्रा[सम्पादन करी]
सुभद्रा भगवान कृष्ण तथा बलरामक बहिन छल जकरा कृष्णकें कथन पर अर्जुन द्वारिकासँ भगा ल गेल छल । सुभद्रासँ हिनका अभिमन्यु नामक पुत्र भेल छल जे कुरुक्षेत्र युद्धमे मारल गेल ।[३]
अर्जुनक दुनू पुत्र वीरगतिकें प्राप्त भेल । अभिमन्युक पुत्र परीक्षित एकर वंश आगा बढेलक ।
व्यक्तित्व[सम्पादन करी]
अर्जुन एक उत्कृष्ट धनुर्धर आ द्रोणाचार्यक प्रमुख शिष्य छल । जीवनमे अनेक अवसर पर ओ एकर परिचय देनए छल । ओ द्रौपदीकें स्वयंवरमे विजय केनए छल । कुरूक्षेत्र युद्धमे ई प्रमुख योद्धा छल । अर्जुन कुरुक्षेत्रमे श्रीकृष्णसँ अलौकिक प्रश्न केलक जे श्रीमद्भगवद्गीतामे दर्शाओल गेल अछि ।


text:
दक्षिण अमेरिकी फुटबल सङ्घ
दक्षिण अमेरिकी फुटबल सङ्घ (स्पेनी: CONfederación sudaMEricana de FútBOL) छोटमे सीओएनएमइबीओएल (CONMEBOL) दक्षिण अमेरिका फुटबल सङ्घक प्रशासनिक तथा नियन्त्रण राखैवाला संस्था छी। कोनमेबोल (CONMEBOL) दक्षिण अमेरिकी राष्ट्रिय फुटबल खेलसभक प्रतिनिधित्व करैत अछि, ई दक्षिण अमेरिका महाद्वीप भितर राष्ट्रिय फुटबल खेलक आयोजना करैत अछि आ प्रतिभागीसभक लेल पुरस्कार वितरण, रूपैया, नियम आ मिडिया अधिकार उपर नियन्त्रण राखैत अछि । एकर मुख्यालय लुक्वे, पाराग्वेमे स्थित अछि आ हाल ई सङ्घक प्रधान अध्यक्ष निकोलस लिओज छी । ई सङ्घ फिफाक सभ सँ छोट सङ्घ छी । ई सङ्घमे १० टा फुटबल सङ्घ सदस्य अछि ।[१][२]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
दरभंगा सं मुम्बई लोकमान्य तिलक टर्मिनस के लेल एकटा नवका ट्रेन मिलल अछि. एहि ट्रेनक नाम अछि कर्मभूमि एक्सप्रेस आओर नंबर अछि 12545 आओर 12546. एहि ट्रेन के मुख्यमंत्री नीतीश कुमार पटना सं 25 तारीख के रिमोट कंट्रोल सं शुरू करथिन्ह.
एहि ट्रेन के चलला सं मुम्बई रूट पर यात्रा करय वाला लोक के सुविधा होएतन्हि. अखन तक खबर के अनुसार ई ट्रेन कर्मभूमि एक्सप्रेस दरभंगा सं
गुरुवार के खुलि क शनिदिन लोकमान्य तिलक टर्मिनस मुम्बई पहुंचत. मुदा एहि मे फेरबदल संभव अछि.
मुम्बई दिस जाए सं पहिने आ फेर यात्रा करय सं पहिने एक बेर स्टेशन सं एकर टाइम के पता क लेब. एक बेर कर्मभूमि एक्सप्रेस चलनाय शुरू भ जाएत त फेर सही टाइम टेबल सेहो आबि जाएत.
ओना दरभंगा सं एकर खुलय के टाइम अछि 20:35 यानी राति के आठ बजिSक पैंतीस मिनट पर. ई ट्रेन समस्तीपुर... बरौनी... पटना... मुगलसराय... इलाहाबाद... कटनी... जबलपुर... इटारसी... खांडवा... भूसाबल... मनमाड... कल्याण होएत लोकमान्य तिलक टर्मिनस मुम्बई पहुंचत.
जखन कि लोकमान्य तिलक टर्मिनस मुम्बई सं सोमदिन खुलि मंगल के दरभंगा के पहुंचत. लोकमान्य तिलक टर्मिनस मुम्बई सं ई 11:20 मे खुलि दरभंगा मंगल दिन राति मे 21:10 पर पहुंचत. एहि ट्रेन मे पैंट्रीकार नहि अछि.
कर्मभूमि एक्सप्रेस दरभंगा से मुम्बई के लेल दोसर ट्रेन अछि. दरभंगा से मुम्बई के लेल पवन एक्सप्रेस ट्रेन सेहो चलैत अछि. ट्रेन के नंबर अछि 11065 आओर 11066 अछि. ई लोकमान्य तिलक टर्मिनस मुम्बई सं रवि...मंगल आओर गुरूवार के 12:15 बजे खुलैत अछि
दरभंगा सं पवन एक्सप्रेस मंगल... वृहस्पति आओर शनि दिन खुलैत अछि. मुदा पवन एक्सप्रेस के स्टॉपेज किछ बेसि अछि. कर्मभूमि एक्सप्रेस एकरा सं पांच घंटा पहिने पहुंचत. एहि हिसाब सं कहल जा सकैत अछि जे मुम्बई के लेल एकटा नीक ट्रेन शुरू भ रहल अछि.


text:
इडेन गार्डेन्स
इडेन गार्डेन्स सन् १८६४ मे भारतक कोलकातामे स्थापना भेल एक क्रिकेट मैदान छी । ई बङ्गाल क्रिकेट टिम आ इन्डियन प्रिमियर लिगक विशेषाधिकारिक क्रिकेट टिम कोलकाता नाइट राइडर्सक गृह मैदान छी । ई भारत राष्ट्रिय क्रिकेट टिमक टेस्ट, एकदिवसीय तथा ट्वान्टी ट्वान्टी क्रिकेट खेलक लेल प्रयोग कएल जाएवला मैदान सेहो छी । ई स्टेडियमक वर्तमान दर्शक क्षमता ६८,००० अछि ।[२] दर्शकक क्षमताक आधारमे ई भारतक सभ सँ बेसी दर्शक क्षमता भेल क्रिकेट मैदान छी मुदा ई शीघ्र दोसर मैदान बनि जाएत कियाकी निर्माणाधीन सरदार पेटल स्टेडियमक दर्शक क्षमता १,१०,००० अछि ।
मैदान इतिहास[सम्पादन करी]
मैदान[सम्पादन करी]
सन्दर्भ सामग्रीसभ[सम्पादन करी]
- ↑ "Historic Eden Garden is meant for BCCI: CAB chief", india.com, २४ अगस्त २००७, अन्तिम पहुँच २५ जुलाई २०१६।
- ↑ "Eden Gardens", Cricinfo, अन्तिम पहुँच २०१८-०८-१३।


text:
लोक गायिका सारदा सिन्हाके सम्बन्धमे एकटा दुखद खबरि
मैथिली,भोजपुरी तहिना हिन्दीयोमे गीत गाबि चर्चित लोक प्रिय गायिका सारदा सिन्हा आइ फेसबुक लाइभमे अएल छथि। एहि लाइभमे अपन श्रोताके निराशाके खबरि सुनाैलनि।महामारी एखन ततेक नइँ बढ़ि गेल छै जे विश्वमे प्रत्येक व्यक्तिके कोनो समय लागि सकैए।
View Also: Top 15 Most Famous List of Maithili Female Singer in Mithila
हम प्रत्येक सावधानी अपनेलहुँ मुदा…तइयो एना किए थाह नइँ कखनो किछू भ सकैएसारदा सिन्हा
अहाँ सभ जतेक सकै छियै , ततेक सावधानी अवश्य अपनाबी,अहाँ सभकेँ शुभकामना रहत तँ जल्दीए घुरिक आएब।
जिनकर गीत जँ कि कोनो शुभ काममे नहि बाजए तहन ओहिठाम बेस जरूरी मानल जाइत अछि आ झुझूआनपन सेहो अगोरि कऽ बसि जाइत छैक । एहिठाम हम गप कऽ रहलहुँ अछि मिथिलाञ्चलक सुप्रसिद्ध लोक गायिका श्रीमती शारदा सिन्हा जीकेँ । विगत किछु माससँ जेना एहि विशाल सुन्दर कायाक प्रकृतिमे किछु बिष जेना उधियाइत होइक आ हमरा सभ मानव जीवन ओहिमे व्यतीत
करबाक लेल बाध्य भऽ असह्य पीडा, अपनत्वसँ बारल , पर्दाक पाछू अहूरिया कटैत ठोरक मुस्कान सभ बाध्य भेल अछि ।
View Also: Top 15 Most Famous List of Maithili Female Singer in Mithila
एहन सन एहि विषम घडीमे लोक गायिका आदरणीय श्रीमती शारदा सिन्हाजी एहि कोरोना महामारीसँ संक्रमित हाेएब हमरा सभक लेल पीडादायी समाद अछि, तें हम सभ लोक गायिका शारदा सिन्हा जीकेँ शीघ्र स्वास्थ्य लाभक कामना करी सँगहि हमरा सभक मैथिलीक सहोदरि अपन जानकीसँ सभ कियो प्रार्थना करी आ एहन सन अकलबेरामे हुनके धेयान धऽ शुभ शुभ होएबाक वरदान मागी । जगतकेँ कल्याण करथि ।


text:
कलकत्ता. कलकत्ता सं यात्री केर लगाओ कतेक रहनि से साहित्य प्रेमी लोकनि सं नुकायल नहि अछि. यायावर साहित्यकार बैद्यनाथ मिश्र 'यात्री' कलकत्ता अबैत रहैत छलाह आ अपन जीवन काल मे कलकत्ता मे अपन अमिट छाप छोड़ने छथि. यएह कारण अछि जे हुनक पहिल प्रतिमा सेहो कलकत्ते मे तारासुन्दरी पार्क मे स्थापित भेल. मिथिला विकास परिषद् केर अथक प्रयास सं जतय यात्रीक प्रतिमा लागल ओतहि एतुक्का साहित्यप्रेमी लेल हुनका मोन पाड़बाक आ हुनक दर्शन करबाक एकटा ठाम सेहो बनि गेल.
यात्री कें हुनक पुण्यतिथि 5 नवम्बर कें मिथिला विकास परिषद् द्वारा श्रद्धांजलि सभा आयोजित कयल गेल. यात्रीक प्रतिमा पर माल्यार्पणक पश्चात उपस्थित साहित्य प्रेमी लोकनि हुनका विषय मे चर्चा कयलनि. यात्रीक व्यक्तित्व आ कृतित्वक चर्चा करैत साहित्यकार लोकनिक कहब छल जे अनंत काल धरि यात्री भाखाप्रेमी लोकनि कें प्रेरणा देइत रहताह। एहि अवसर पर मिविप अध्यक्ष अशोक झा, विष्णुदेव मिश्र, आमोद कुमार झा, विनय प्रतिहस्त, चन्दन कुमार झा, रूपेश त्योंथ आदि लोकनि उपस्थित छलाह. (Report: मिथिमीडिया ब्यूरो)


text:
ⓘ फालेलुङ गाउँपालिका
फालेलुङ गाउँपालिका पाँचथर जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद पाँचथर जिलामे साविकक एकतिन, मेमेङ्ग, प्राङवुङ्ग, आ याङनाम गाउँ विकास समितिसभके मिलाए फालेलुङ गाउँपालिका बनाएल गेल अछि । फालेलुङ गाउँपालिकाक कूल क्षेत्रफल २०७.१४ वर्गकिलोमिटर रहल अछि । ई गाउँपालिका ८ वडामे विभाजन कएल गेल अछि । ई गाउँपालिकाक कूल जनसङ्ख्या २१८८४ रहल अछि । ई गाउँपालिकाक सिमाना पूर्वमे भारत, पश्चिममे फिदिम नगरपालिकाआ हिलिहाङ गाउँपालिका, उत्तरमे याङवरक गाउँपालिका तथा दक्षिणमे फिदिम नगरपालिका आ इलाम जिला धरि फैलल अछि ।


text:
> बिस्फी सहित दड़िभंगा, पटना मे हुजूम
दड़िभंगा/पटना. विद्यापति सेवा संस्थान दिस सं आयोजित तीन दिवसीय मिथिला विभूति पर्व समारोह केर उद्घाटन सोमदिन 26 नवम्बर 2012 कें भेल. स्थानीय एमएलएसएम कालेज प्रांगण मे भव्य मंच पर दड़िभंगा प्रक्षेत्रक पुलिस महानिरीक्षक जी.एस.गंगवार कार्यक्रमक उद्घाटन कयलनि. ललित नारायण मिथिला विश्वविद्यालय केर कुलपति समरेन्द्र प्रताप सिंह स्वागताध्यक्ष छलाह त' कार्यक्रमक अध्यक्षता विवि केर प्रतिकुलपति डॉ.ध्रुव कुमार कयलनि.
एहि अवसर पर संस्थानक महासचिव बैद्यनाथ चौधरी 'बैजू' मिथिलाक भाषायी, आर्थिक, सामाजिक आ' शैक्षणिक विकासक प्रति संस्थानक कटिबद्धता प्रकट कएलनि. ओ कहलनि मिथिलाक सर्वांगीण विकास एकमात्र लक्ष्य अछि. बैजू कहलनि भारती-मंडन मिश्रक मूर्ति हुनकर डीह पर लगाओल जाए तथा लोरिक-सलहेसक स्मृतिमे सेहो राजकीय पर्वक आयोजन हो. विधायक विनोद ना. झा आपति जतौलनि जे बिहार गीतमे मिथिलाक स्थान नहि भेटल ई मिथिला उपेक्षा बतौलनि. संगहि इहो कहलनि जे मैथिल मुख्यमंत्री रहितो मैथिली आ मिथिला केर उपेक्षा भेल छल, एहना मे वर्त्तमान सरकार अवश्य किछु काज केलक अछि जे प्रशंसनीय अछि. विख्यात साहित्यकार पं. चंद्रनाथ मिश्र 'अमर' केर कहब छलनि जे मैथिली जाबत जीविकासँ नहि जुड़त तावत मैथिलीक विकास संभव नहि तैँ प्राथमिक शिक्षामे मैथिलीक होयब जरूरी.
कार्यक्रम मे दरबारी दास, शिवाकांत पाठक, वीणा ठाकुर, रमाकांत राय रमा, शौर्या साह-जनकपुर, चंद्रमोहन झा केँ मिथिला विभूति सम्मान देल गेलनि. एहि अवसर पर ममता ठाकुर, राखी, प्रीति झा ओ अन्यान्य कलाकार द्वारा विद्यापति गीत प्रस्तुत कएल गेल. सुषमा झा, विभा झा, प्रफुल्ल कुमार पासवान, महादेव ठाकुर, दुखी राम गायन प्रतिभा सं लोक कें अभिभूत कयलनि. संगहि रमेश रंजनक नेतृत्वमे धरोहर मंच लोक नृत्य प्रस्तुत कयलक. कार्यक्रम दू बजे राति धरि चलल. एहि अवसर पर विधायक संजय सरावगी ओ डॉ.बुचरू पासवान सेहो उदगार व्यक्त कयलनि. मंच संचालन कमलाकांत झा आ' टुनटुन झा 'अचल' कयलनि. आइ दोसर दिन विचार गोष्ठी एवं कविगोष्ठी तथा नाटकक मंचन होयत.
दड़िभंगा/पटना. विद्यापति सेवा संस्थान दिस सं आयोजित तीन दिवसीय मिथिला विभूति पर्व समारोह केर उद्घाटन सोमदिन 26 नवम्बर 2012 कें भेल. स्थानीय एमएलएसएम कालेज प्रांगण मे भव्य मंच पर दड़िभंगा प्रक्षेत्रक पुलिस महानिरीक्षक जी.एस.गंगवार कार्यक्रमक उद्घाटन कयलनि. ललित नारायण मिथिला विश्वविद्यालय केर कुलपति समरेन्द्र प्रताप सिंह स्वागताध्यक्ष छलाह त' कार्यक्रमक अध्यक्षता विवि केर प्रतिकुलपति डॉ.ध्रुव कुमार कयलनि.
एहि अवसर पर संस्थानक महासचिव बैद्यनाथ चौधरी 'बैजू' मिथिलाक भाषायी, आर्थिक, सामाजिक आ' शैक्षणिक विकासक प्रति संस्थानक कटिबद्धता प्रकट कएलनि. ओ कहलनि मिथिलाक सर्वांगीण विकास एकमात्र लक्ष्य अछि. बैजू कहलनि भारती-मंडन मिश्रक मूर्ति हुनकर डीह पर लगाओल जाए तथा लोरिक-सलहेसक स्मृतिमे सेहो राजकीय पर्वक आयोजन हो. विधायक विनोद ना. झा आपति जतौलनि जे बिहार गीतमे मिथिलाक स्थान नहि भेटल ई मिथिला उपेक्षा बतौलनि. संगहि इहो कहलनि जे मैथिल मुख्यमंत्री रहितो मैथिली आ मिथिला केर उपेक्षा भेल छल, एहना मे वर्त्तमान सरकार अवश्य किछु काज केलक अछि जे प्रशंसनीय अछि. विख्यात साहित्यकार पं. चंद्रनाथ मिश्र 'अमर' केर कहब छलनि जे मैथिली जाबत जीविकासँ नहि जुड़त तावत मैथिलीक विकास संभव नहि तैँ प्राथमिक शिक्षामे मैथिलीक होयब जरूरी.
कार्यक्रम मे दरबारी दास, शिवाकांत पाठक, वीणा ठाकुर, रमाकांत राय रमा, शौर्या साह-जनकपुर, चंद्रमोहन झा केँ मिथिला विभूति सम्मान देल गेलनि. एहि अवसर पर ममता ठाकुर, राखी, प्रीति झा ओ अन्यान्य कलाकार द्वारा विद्यापति गीत प्रस्तुत कएल गेल. सुषमा झा, विभा झा, प्रफुल्ल कुमार पासवान, महादेव ठाकुर, दुखी राम गायन प्रतिभा सं लोक कें अभिभूत कयलनि. संगहि रमेश रंजनक नेतृत्वमे धरोहर मंच लोक नृत्य प्रस्तुत कयलक. कार्यक्रम दू बजे राति धरि चलल. एहि अवसर पर विधायक संजय सरावगी ओ डॉ.बुचरू पासवान सेहो उदगार व्यक्त कयलनि. मंच संचालन कमलाकांत झा आ' टुनटुन झा 'अचल' कयलनि. आइ दोसर दिन विचार गोष्ठी एवं कविगोष्ठी तथा नाटकक मंचन होयत.
दोसर दिस पटना मे चेतना समितिक उनसठम विद्यापति स्मृति पर्व समारोह सेहो खूब धूमधाम सं मनाओल गेल. दू दिवसीय कार्यक्रमक ई पहिल दिन छल. बिहार बिधान परिषद केर सभापति अवधेश नारायण सिंह कार्यक्रमक उद्घाटन कयलनि. मुख्या अतिथिक रूप में उपस्थित छलाह बिहारक पूर्व मुख्यमंत्री ओ मैथिलीसेवी (?) डॉ जगन्नाथ मिश्र, मिथिला आंदोलनक प्रखर व्यक्तित्व (?) पं.ताराकांत झा.
एहि अवसर पर जगन्नाथ मिश्र कहलनि जे मैथिलक बीच मैथिलीक प्रति जे हीन भावना छनि तकर त्याग हेबाक चाही आ' हमसभ अपन संस्कृति-भाषाक प्रति सजग होइत एकर रक्षा करी. घरमे बोलचालक भाषा मैथिली हो (आ बाहर?). प्राथमिक शिक्षा मैथिलि में हो से ओकलति कयलनि पं.ताराकांत झा. विशिष्ट अतिथिक रूप मे उपस्थित न्यायमूर्ति सच्चिदानंद झा मिथिला आ' विद्यापतिक प्रासंगिकता जनौलनि.
एहि अवसर पर मैथिली भाषा सम्मान- आचार्य देवेन्द्र झा ( पूर्व मैथिली विभागध्यक्ष, बिहार विश्वविद्यालय), संस्कृत साहित्य सम्मान- शतीशचंद्र मिश्र (पूर्व प्रति कुलपति कामेश्वर सिंह वि.), विशिष्ट सम्मान- न्यायमूर्ति मृदुला झा (पूर्व न्यायाधीश, पटना हाइकोर्ट), नाटक, संगीत एवं कला सम्मान- आशा चौधरी, यात्री चेतना पुरस्कार-मधुकांत झा, सिद्धेश्वरी देवी मिथिला चित्रकला एवं लोककला- सुश्री शालिनी कुमारी, सिद्धेश्वरी देवी मैथिली संस्कार गीत सम्मान- श्रीमति सुगंधा झा, डॉ.महेश्वर सिंह ग्रंथ सम्मान- अरुणाभ सौरभ (एतबे टा नहि), डॉ. महेश्वर सिंह मैथिली निबंध लेखन पुरस्कार- शिल्पी कुमारी (आर.के. कॉलेज मे मैथिलीक स्नातकोत्तरक छात्रा), यशोदा देवी स्मृति मिथिलाक्षर लेखन सम्मान- मुक्ति रंजन झा, सुलभ समाज सेवा पुरस्कार- प्रभुनाथ झा, मैथिली पुत्र प्रदीप कें देल गेल. समितिक स्मारिकाक विमोचन भेल, संगहि चारिटा पोथी केर विमोचन भेल। जाहि मे नरेन्द्र झा केर दू टा एवं पन्ना झा तथा प्रेम कुमार झाक एकहकटा पोथी छल. रंजना झाक एकटा विवाह गीतक सीडीक लोकार्पण भेल. विद्यापति गीत रंजना झा द्वारा प्रस्तुत कएल गेल.
चेतना समितिक अध्यक्षा प्रमीला झा-सभक स्वागत कएलनि तथा धन्यवाद ज्ञापन उपाध्यक्ष डॉ.बासुकी नाथ झा कएलनि. सचिव विवेकानंद ठाकुर सचिवक प्रतिवेदन प्रस्तुत कएलनि. अपन भाषणक क्रममे मैथिली शिक्षाक माध्यम हो ताहि पर जोर देलनि जकर समर्थन प्राय सभ केओ कएलनि.
> डिबिया ल' श्रोता तकैत रहल कविता
कार्यक्रमक दोसर चरणमे स्वयंप्रभा झाक संयोजकत्वमे कविगोष्ठीक आयोजन भेल. गंगेश गुंजन केर अध्यक्षता मे कविता पाठ भेल. गोष्ठीक आरम्भ निक्की प्रियदर्शिनी केर नारी विमर्शपर आधारित कविता "की आवश्यकता?" सं भेल. श्रोताकेँ बेस प्रभावित कएलक ई कविता. युवा कवि अरुणाभ सौरभ, तारानंद वियोगीक प्रस्तुति शैली काव्यपाठ मे नव-प्राण फुकलक. छत्रानंद सिंह झा (बटुक भाइ) अपन एकटा गीत सँ श्रोताकेँ मंत्रमुग्ध कएलनि. अध्यक्ष गंगेश गुंजनक कविता सेहो उपस्थित साहित्य प्रेमीक बीच बेस सराहल गेल. दर्शक दीर्घामे खाली कुरसी कविसभकेँ हतोत्साहित करैत रहल संगहि आयोजनक तैयारी पर प्रश्न सेहो उठबैत रहल. एकर अतिरिक्त छात्रानंद सिंह झा, मधुकांत झा, अरविन्द अक्कू, गंगानाथ झा 'गंगेश', कीर्तिनारायण मिश्र ओ कामिनी सेहो कविता पाठ कयलनि।
दरभंगा आ' पटनाक अलावे मधुबनी (बिस्फी, बेनीपट्टी इत्यादि), कोसी, राँची, कोलकाता, जनकपुर, राजविराज, काठमाण्डु समेत संपूर्ण मिथिला आ' मिथिलासँ बाहर मैथिल विद्यापतिक स्मृतिमे कार्यक्रमक आयोजन कऽ रहल अछि.
(Report: चन्दन कुमार झा / Photo: R. Kumar (DBG) & Raj (PATNA)
एहि अवसर पर मैथिली भाषा सम्मान- आचार्य देवेन्द्र झा ( पूर्व मैथिली विभागध्यक्ष, बिहार विश्वविद्यालय), संस्कृत साहित्य सम्मान- शतीशचंद्र मिश्र (पूर्व प्रति कुलपति कामेश्वर सिंह वि.), विशिष्ट सम्मान- न्यायमूर्ति मृदुला झा (पूर्व न्यायाधीश, पटना हाइकोर्ट), नाटक, संगीत एवं कला सम्मान- आशा चौधरी, यात्री चेतना पुरस्कार-मधुकांत झा, सिद्धेश्वरी देवी मिथिला चित्रकला एवं लोककला- सुश्री शालिनी कुमारी, सिद्धेश्वरी देवी मैथिली संस्कार गीत सम्मान- श्रीमति सुगंधा झा, डॉ.महेश्वर सिंह ग्रंथ सम्मान- अरुणाभ सौरभ (एतबे टा नहि), डॉ. महेश्वर सिंह मैथिली निबंध लेखन पुरस्कार- शिल्पी कुमारी (आर.के. कॉलेज मे मैथिलीक स्नातकोत्तरक छात्रा), यशोदा देवी स्मृति मिथिलाक्षर लेखन सम्मान- मुक्ति रंजन झा, सुलभ समाज सेवा पुरस्कार- प्रभुनाथ झा, मैथिली पुत्र प्रदीप कें देल गेल. समितिक स्मारिकाक विमोचन भेल, संगहि चारिटा पोथी केर विमोचन भेल। जाहि मे नरेन्द्र झा केर दू टा एवं पन्ना झा तथा प्रेम कुमार झाक एकहकटा पोथी छल. रंजना झाक एकटा विवाह गीतक सीडीक लोकार्पण भेल. विद्यापति गीत रंजना झा द्वारा प्रस्तुत कएल गेल.
चेतना समितिक अध्यक्षा प्रमीला झा-सभक स्वागत कएलनि तथा धन्यवाद ज्ञापन उपाध्यक्ष डॉ.बासुकी नाथ झा कएलनि. सचिव विवेकानंद ठाकुर सचिवक प्रतिवेदन प्रस्तुत कएलनि. अपन भाषणक क्रममे मैथिली शिक्षाक माध्यम हो ताहि पर जोर देलनि जकर समर्थन प्राय सभ केओ कएलनि.
> डिबिया ल' श्रोता तकैत रहल कविता
कार्यक्रमक दोसर चरणमे स्वयंप्रभा झाक संयोजकत्वमे कविगोष्ठीक आयोजन भेल. गंगेश गुंजन केर अध्यक्षता मे कविता पाठ भेल. गोष्ठीक आरम्भ निक्की प्रियदर्शिनी केर नारी विमर्शपर आधारित कविता "की आवश्यकता?" सं भेल. श्रोताकेँ बेस प्रभावित कएलक ई कविता. युवा कवि अरुणाभ सौरभ, तारानंद वियोगीक प्रस्तुति शैली काव्यपाठ मे नव-प्राण फुकलक. छत्रानंद सिंह झा (बटुक भाइ) अपन एकटा गीत सँ श्रोताकेँ मंत्रमुग्ध कएलनि. अध्यक्ष गंगेश गुंजनक कविता सेहो उपस्थित साहित्य प्रेमीक बीच बेस सराहल गेल. दर्शक दीर्घामे खाली कुरसी कविसभकेँ हतोत्साहित करैत रहल संगहि आयोजनक तैयारी पर प्रश्न सेहो उठबैत रहल. एकर अतिरिक्त छात्रानंद सिंह झा, मधुकांत झा, अरविन्द अक्कू, गंगानाथ झा 'गंगेश', कीर्तिनारायण मिश्र ओ कामिनी सेहो कविता पाठ कयलनि।
दरभंगा आ' पटनाक अलावे मधुबनी (बिस्फी, बेनीपट्टी इत्यादि), कोसी, राँची, कोलकाता, जनकपुर, राजविराज, काठमाण्डु समेत संपूर्ण मिथिला आ' मिथिलासँ बाहर मैथिल विद्यापतिक स्मृतिमे कार्यक्रमक आयोजन कऽ रहल अछि.
(Report: चन्दन कुमार झा / Photo: R. Kumar (DBG) & Raj (PATNA)


text:
ⓘ पूर्णिमा सिन्हा
पूर्णिमा सिन्हा एक भारतीय भौतिक विज्ञानी छल । ओ भौतिक विज्ञान मे डॉक्टरेट प्राप्त करए वाली पहिल बङ्गाली महिला छल।
उनकर जन्म १२ अक्टुबर १९२७ मे भेछल । ओ डा. नरेश चन्द्रा सेन-गुप्ता क सबसँ छोटकी बेटी, जे एक संवैधानिक वकिल आ एक प्रगतिशील लेखक छल, जे बङ्गाली आ अङ्ग्रेजीमे ६५ पुस्तकसभक आ आर बहुत रा सँ निबन्धसभ सेहो लिखने छल ।
1. प्रारम्भिक जीवन
पूर्णिमाक जन्म १२ अक्टुबर सन् १९२७ भारतक कोलकातामे डा.नरेश चन्द्र सेन-गुप्ताक सबसँ पुत्रीक रुपमे भेल छल,जे एक संवैधानिक वकील आ एक प्रगतिशील लेखक छल,जे पैसठ पुस्तकसभ आ बङगालीक साथे-साथ अङ्ग्रेजीमे सेहो बहुत रास निबन्ध लिखने छल,जेहिमे सँ किछ महिलासभक शिक्षा पर आधारित छल। ओ प्रसिद्ध मानवविज्ञानी प्रोफेसर सुरजीत चन्द्र सिन्हा,पूर्व कुलपति, विश्वभारती विश्वविद्यालय सँ विवाह केनए छल, जे भारतमे आदिवासी लोगसभक उत्पीड़नक प्रक्रियाक बुझैमे महत्वपूर्ण योगदान देनए छल. पूर्णिमाक दुईटा पुत्री अछि सुपर्णा सिन्हा आ सुक्या सिन्हा जे रमन रिसर्च इन्स्टीच्युट आ इन्डियन स्टास्टिकल इन्स्टीच्युटमे भौतिकीविद छी।
2. शिक्षा आ कैरियर
पूर्णिमाक प्रारम्भिक शिक्षा लेक स्कुल, कोलकाता, भारतमे शुरू भेल छल, जकर स्थापना हुनकर बडकी बहिन सुषमा सेनगुप्ता केनए छल। ओ अपन अध्यन आशुतोष कलेज, स्कोटिश चर्च कलेज आ ओकर बाद कलकत्ता विश्वविद्यालय सँ केनए छल। हुनकर अपन कलात्मक रुचिसभ अलग अछि आ ओहिमे यामिनी गांगुलीक हिंदुस्तानी शास्त्रीय सङ्गीत आ भारक जानल-मानल चित्रकार गोपाल घोषक पेन्टिङ्ग सम्मलित अछि। ओ पण्डित ज्ञान प्रकाश घोष सँ तबला पाठ सेहो सिखने छल। हुनकर अन्य प्रतिभासभमे मूर्तिकला आ पेन्टिङ्ग समावेश अछि। विज्ञानमे पूर्णिमाक कैरियर बहुत दशक तक राज केनेए छल। पचास साल पहिले, ओ माटिक खनिजसभक एक्स-रे क्रिस्टलोग्राफीमे स्नातकोतरक उपाधि प्राप्त केलक। ओ प्रोफेसर सत्येन्द्र नाथ बोसक मार्गदर्शनमे, कलकता विश्वविद्यालय सँ सन् १९५६-७ मे राजाबजार साइन्स कलेजक छात्रक रूपमे स्नातकोतर उपाधि प्राप्त केलक। ओ भौतिकीमे स्नातकोतर प्राप्त करैवाली पहिल बङगाली महिला होएक गौरव प्राप्त केनए छल।
3. अन्य रुचिसभ
पूर्णिमाक गायन, पेन्टिङग, लेखन आ किताबसभ पढ़एमे बहुत निक लागैत छल। पढाईमे अभिरुचि भेलाक कारण हुनकर घरमे पुस्तकसभ आ पत्रिकासभक एक बडका, दुर्लभ सङग्रह छल। ८० सालक उमर भेलाक बादो हुनका लोगसब सँ भेटनाई, बातचित करनाइ आ याद दिएनाइ जारी राखैत छल।